**ការសម្ភាសរបស់លោកយាយវ៉ា នីម**

ក៖ អ្នកសម្ភាសឈ្មោះជាង ស៊ីអ៊ាវ ខ៖ អ្នកទទួលការសម្ភាសឈ្មោះវ៉ា នីម។

 ការសង្ខេបប្រវត្តិរបស់លោកយាយវ៉ា នីម

 *លោកយាយវ៉ានីមមានអាយុ៧៦ឆ្នាំនៅក្នុងឆ្នាំ២០២០ មានកូន១២នាក់ ទីលំនៅបច្ចុប្បន្ននៅភូមិទី៨ ឃុំស្រែសង្គម ស្រុកកោះញ៉ែក ខេត្តមណ្ឌលគិរី។*

ក៖ បាទ! ចឹងជាដំបូងខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរសំរាប់ទុកអោយកូនចៅជំនាន់ក្រោយពួកគាត់បានស្គាល់និងបានដឹងពីប្រវត្តិឪពុកម្ដាយនិងដូនតាជាពិសេសចៅៗរបស់យាយទុកអោយពួកគាត់បានស្គាល់បានដឹងពីប្រវត្តិរបស់យាយដែរយាយបានរៀបរាប់ចឹងហាសណាស់យាយ?

ខ៖ ចាស!

ក៖ បាទយាយចឹងសំរាប់ខ្ញុំជាអ្នកសម្ភាសយាយខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសយាយគឺនៅថ្ងៃទី២៤ខែ១០ឆ្នាំ២០២០ហើយការសម្ភាសនិងគឺធ្វើឡើងនៅភូមិហ្នឹងភូមិអីគេយាយ?

ខ៖ អីណា?

ក៖ ភូមិហ្នឹង!

ខ៖ ទីប្រាំបី។

ក៖ ហ្នឹងទីប្រាំបីហេស?

ខ៖ ចាស!

ក៖ ចុះឃុំ?

ខ៖ ឃុំយើង..។

ក៖ ឃុំស្រែសង្គមយើងហ្នឹងហេស?

ខ៖ ចាស!

ក៖ ស្រុកកោះញ៉ែក ខេត្តមណ្ឌលគិរី?

ខ៖ ចាស!

ក៖ ចឹងសំរាប់អើយាយយល់ព្រមដើម្បីអោយខ្ញុំដាក់ការសម្ភាសទាំងអស់និងទៅក្នុងវេបសាយសាលាទេយាយអ្វីដែរយើងជជែកគា្នចឹងហាសណាស់?

ខ៖ ចាស!

ក៖ បាទយាយចឹងសំរាប់យាយឈ្មោះពេញរបស់យាយតាមបញ្ជីជាតិឈ្មោះអីគេយាយ?

ខ៖ ឈ្មោះនីម។

ក៖ ឈ្មោះអីគេលីមយាយ?

ខ៖ នីម វ៉ានីម។

ក៖ វ៉ាលីម?

ខ៖ ចាស!

ក៖ វ៉ាលីមឬមួយក៏វ៉ាលីមយាយ?

ខ៖ វ៉ានីម។

ក៖ វ៉ានីមហោសយាយហោស?

ខ៖ ចាស!

ក៖ អូ៎ចុះមានឈ្មោះហៅក្រៅអត់យាយ?

ខ៖ ចាស!

ក៖ ចុះយាយកាលពីក្មេងមានឈ្មោះហៅក្រៅអត់យាយ?

ខ៖ អត់ទេ។

ក៖ មានឈ្មោះតែមួយហ្នឹងទេណេះយាយណេះ?

ខ៖ អត់មានឈ្មោះពីរបីហ្នឹងគេទេ។

ក៖ អូ៎ចុះអើយាយសព្វថ្ងៃយាយអាយុប៉ុន្មានហើយយាយ?

ខ៖ ខ្ញុំចិតប្រាំមួយហើយ!

ក៖ ចិតសិបប្រាំមួយឆ្នាំហោសយាយហោស?

ខ៖ ចាស!

ក៖ ចុះយាយអើកើតនៅថ្ងៃខែឆ្នាំណាយាយចាំអត់យាយ?

ខ៖ អត់ចាំផង។

ក៖ កាលកើតណុងលុនណុលហើយណេះយាយណេះ?
ខ៖ ទេសម័យយើងពីដើមនៅចាយលុយនេះតើ!

ក៖ អូ៎ចឹងមានន័យថាជំនាន់សម្ដេចឪហ្នឹងហេស?

ខ៖ ចាស! ណុងហើយ!

ក៖ អាឆ្នាំហាជាងហ្នឹងណេះយាយណេះ?

ខ៖ មិនដឹងឆ្នាំណាទេ។

ក៖ អាឆ្នាំ..?

ខ៖ រៀនមានអីបានអីពិបាកប្អូនពេកហ្នឹងហាស!

ក៖ អាឆ្នាំអ៊ីសារ៉ាក់ហីយាយណេះ?

ខ៖ ហ្នឹងហើយ!

ក៖ អូ៎ចុះឆ្នាំជូត ឆ្លូវ ខាល ថោះយាយឆ្នាំអីគេយាយ?

ខ៖ ខ្ញុំឆ្នាំច។

ក៖ ឆ្នាំចយាយហោស?

ខ៖ ចាស!

ក៖ ចុះអើយាយស្រុកកំណើតដែរយាយកើតម៉ងយាយកើតនៅណា?

ខ៖ ណោះនៅខ្ញូងមហាសៀកហោស!

ក៖ ខ្ញូងមហាសៀកកំពង់ចាមយើងហ្នឹង?

ខ៖ ចាស!

ក៖ អូ៎យាយអ្នកកំពង់ចាមហោស?

ខ៖ នៅកំពង់ចាម។

ក៖ ខ្ញុំនៅកំពង់ចាមដែរហ្នឹងយាយ?

ខ៖ កាលមុននៅស្រែស្ពៃ។

ក៖ ស្រែស្ពៃយាយហោស?

ខ៖ អូររាំឪយើងហ្នឹង!

ក៖ អូ៎រួចចុះខ្ញូងមហាសៀកហ្នឹងស្រុកអីគេយាយស្រុកកងមាសមែន?

ខ៖ មិនដឹងស្រុកអីទេតាំងពីដើមខ្ញុំមិនទាន់ដឹងខ្យល់អីផងឪបង្កើតនៅណុងដល់នេះគាត់ដើរនៅគ្រប់ស្រុកនៅអូររាំងឪនៅគ្រប់កន្លែងហាស!

ក៖ អូ៎ចឹងយាយនៅគ្រប់កន្លែងដែរហោស?

ខ៖ ចាស! ឪពុកខ្ញុំគាត់ដើរគាត់រកស៊ីរត់រម៉កហោស!

ក៖ បាទយាយ!

ខ៖ ចាស!

ក៖ តែគ្រាន់ដឹងថាយាយកើតនៅខ្ញូងមហាសៀកណេះយាយណេះ?

ខ៖ ហ្នឹងហើយកើតនៅណុងបងប្អូនជីដូនជីតាខ្ញុំនៅណុងទាំងអស់។

ក៖ អូ៎បាទយាយបាទចុះអើយាយមានបងប្អូនបង្កើតចំនួនប៉ុន្មាននាក់យាយ?

ខ៖ ខ្ញុំច្រើនដែរប៉ុនងាប់អស់ហើយនៅសល់មួយនៅព្រែកផ្នឹងមួយអីនៅសៀមរាបមួយនៅកោះរកាអាខ្លះងាប់អស់ហើយ!

ក៖ អូ៎ប៉ុន្តែយាយអត់ចាំថាប៉ុន្មាននាក់ទេណេះយាយណេះ?

ខ៖ ចាស!

ក៖ ច្រើនពេកណេះ?

ខ៖ នៅបើថាតាមរស់នៅតែបីបួននាក់។

ក៖ ចឹងហោសយាយហោស?

ខ៖ វាមិនដែររស់នៅបងប្អូនផងហ្នឹងនៅឆ្ងាយៗពីគ្នា។

ក៖ ម៉េចចឹងយាយ?
ខ៖ មិនដឹងទេ។

ក៖ រួចចុះអើយាយកូនទីប៉ុន្មានទៅ?

ខ៖ ខ្ញុំហោស?

ក៖ បាទ!

ខ៖ ទីមួយ។

ក៖ អូ៎បងគេម៉ងហោស?

ខ៖ ចាស!

ក៖ មានស្រីប៉ុន្មានប្រុសប៉ុន្មានយាយអ្នកដែរនៅរស់ហ្នឹង?

ខ៖ នៅរស់នាង...។

ក៖ សព្វថ្ងៃហ្នឹងយាយ?

ខ៖ បីនាក់បួននាក់មីស្រីនៅព្រែកផ្នឹងមួយ។

ក៖ ព្រែកផ្នឹង?

ខ៖ ចាស! ហើយមីមួយនោះនៅប៉ោយប៉ែត្រហោស!

ក៖ អូ៎!

ខ៖ ឆ្ងាយៗចឹងបានរត់បងប្អូនវាមិនឃើញ។

ក៖ រួចទៅអើគាត់មានកូនចៅគាត់ហាសណេះយាយណេះ?

ខ៖ ចាស!

ក៖ ពួកគាត់ប្អូនៗយាយមានកូនចៅនៅយាយ?

ខ៖ អើគេរាប់ផ្លូនអស់ទៅហើយឯងវាចង់ចូលរណ្ដៅវាល្មម។

ក៖ អូ៎បាទយាយបាទរួចចុះអើយាយអាចប្រាប់បានទេថាដូចជាប្អូនរបស់យាយនៅធ្វើអីគេហើយនៅព្រែកផ្នឹងធ្វើអីគេ នៅប៉ោយប៉ែត្រធ្វើអីគេទៅយាយ?

ខ៖ មិនដឹងផង។

ក៖ យាយអត់ដែរទាក់ទងគា្នផងយាយហោស?

ខ៖ អត់ផង។

ក៖ យូរហើយយាយហោស?

ខ៖ យូរហើយ!

ក៖ បែកគា្នប្រហែលប៉ុន្មានឆ្នាំហើយ?

ខ៖ អូ៎តាំងពីនិយាយតាំងពីជំនាន់អាពតហោស!

ក៖ តាំងពីប៉ុលពតយាយហោស?

ខ៖ តាំងពីយើងវ៉ៃដំបូងទំលាក់យន្តហោះដំបូងហោស!

ក៖ ចឹងនៅពេលយើងមានគ្រួសារទៅយើងបែកគា្នទៅ..?

ខ៖ អើយាយបែកគា្នអស់។

ក៖ យើងអត់ជួបគា្នទៅ?
ខ៖ ហ្នឹងហើយ!

ក៖ អូ៎បាទយាយបាទរួចចុះអើយើងធ្លាប់មានជាអនុស្សាវរីយ៍ជាសាច់រឿងអីដើរលេងជាមួយគា្នកាលនៅក្មេងទេជាមួយបងប្អូនយាយ?

ខ៖ អើពីក្មេងមានអីដើរលេងជាមួយគា្នរួចដល់យើងចាស់ហើយទៅណាមកណាគេមានប្ដីមានប្រពន្ធអស់ហើយ!

ក៖ គេមានកូនចៅគេណេះយាយ?

ខ៖ ហ្នឹងហើយ!

ក៖ រួចចុះកូនចៅគាត់ដែរមកលេងយាយអត់?

ខ៖ អត់ផង។

ក៖ អត់ទេណេះយាយណេះ?

ខ៖ អត់។

ក៖ អូ៎បាទយាយរួចចុះអើអ្នកស្លាប់ប៉ុន្មាននាក់យាយ?

ខ៖ ប្អូនកូនខ្ញុំស្លាប់។

ក៖ ប្អូនយាយហាស?

ខ៖ ប្អូនខ្ញុំស្លាប់នៅជួនកាលនៅស្រាកុងស៊ីក៏មានដូចថាផឹកស្រាស្រវឹងដូចថាផឹកស្រាទៅដូចថាវាឆ្អិនថ្លើមហាសណាស់។

ក៖ ផឹកស្រារហូតទាល់តែក្រិនថ្លើមចឹងហាសណេះយាយ?

ខ៖ តិចទៅវាងាប់មិនដឹងស្រាកុងស៊ីសុទ្ធតែអាលេខមួយផង។

ក៖ ខ្លាំងហាសណេះយាយណេះ?

ខ៖ ណុងហើយ!

ក៖ អូ៎បាទយាយរួចចុះអើឪពុករបស់យាយឈ្មោះអីគេទៅយាយ?

ខ៖ វ៉ា។

ក៖ ឈ្មោះអីគេវ៉ាយាយ?

ខ៖ អី។

ក៖ ជីតាគាត់ឈ្មោះអីគេទៅ?

ខ៖ តាហ៊ី។

ក៖ ហ៊ីវ៉ា?

ខ៖ ចាស!

ក៖ រួចចុះអើរបស់ឪពុកយាយយាយរបស់យាយទៀត?

ខ៖ យាយគីមឈ្មោះយាយគីម។

ក៖ យាយគីមតាហ៊ី?

ខ៖ ប្រពន្ធតាហ៊ីចាស!

ក៖ អូ៎រួចចុះម្ដាយឈ្មោះអីគេយាយម្ដាយយាយ?

ខ៖ មិនដឹងផងមិនដឹងឈ្មោះអី។

ក៖ ម្ដាយយាយអត់ស្គាល់ទេហោស?

ខ៖ អត់ទេ។

ក៖ រួចចុះយាយតាខាងម្ដាយ?

ខ៖ ចាស!

ក៖ យាយតាខាងម្ដាយ?

ខ៖ ឈ្មោះយាយយៀប។

ក៖ យាយយៀប?

ខ៖ តាវ៉ា។

ក៖ តាវ៉ា?

ខ៖ ចាស!

ក៖ អូ៎អើហ្នឹងខាងម្ដាយណេះយាយ?

ខ៖ ខាងម្ដាយ។

ក៖ រួចខាងឪពុកឈ្មោះតាហ៊ី?

ខ៖ យាយគីម។

ក៖ យាយគីមអូ៎!

ខ៖ យាយគីមនិងខ្ញុំហ្នឹងគាត់ពីដើមលេងអារក្សលេងអារក្សកាលណុងគ្មានពេទ្យទេណាស់ឥឡូវហាស!

ក៖ ភ្លេងរក្សម៉េចយាយ?

ខ៖ លេងអារុកអារក្សហ្នឹងហាស!

ក៖ លេងអារុកអារក្សហោស?

ខ៖ ចាស!

ក៖ អូ៎!

ខ៖ ប៉ុនផ្ទះគាត់ធំហាសគោគាត់ក្រោមផ្ទះខ្ញុំពីដើមមើលតែគោ។

ក៖ ចឹងមានន័យថាយាយចេះលេងខាងអារុកអារក្សដែរយាយ?

ខ៖ អត់ទេខ្ញុំអត់ចេះទេអត់កាន់។

ក៖ អូ៎គាត់ហោស?

ខ៖ ចាស! ខាងជីដូនខ្ញុំទេ។

ក៖ អូ៎បាទយាយ!

ខ៖ សព្វថ្ងៃតែជើងធូបខ្ញុំមិនដែរផង។

ក៖ ម៉េចចឹងយាយ?

ខ៖ ខ្លាចកាន់។

ក៖ អូ៎យើងអត់អោយប៉ះពាល់យើងទេយាយណេះ?
ខ៖ ចាស! ខ្ញុំអត់ប៉ះពាល់ពិបាក។

ក៖ បាទយាយបាទរួចចុះអើឪពុកម្ដាយគាត់អ្នកស្រុកនៅណាយាយ?

ខ៖ ចាស!

ក៖ ឪពុកម្ដាយយាយគាត់អ្នកស្រុកនៅណា?

ខ៖ ណុងនៅស្រុកខ្ញូងមហាសៀក។

ក៖ ខ្ញូងមហាសៀកកើតអីបានយាយអត់ទាន់ម្ដាយកើតអត់ទាន់មែនយាយ?

ខ៖ ម្ដាយណា?

ក៖ ម្ដាយយាយ!

ខ៖ ម្ដាយខ្ញុំ?

ក៖ បាទ!

ខ៖ ម្ដាយខ្ញុំបង្កើតហ្នឹង?

ក៖ បាទ!

ខ៖ ទាន់តើ!

ក៖ គាត់ឈ្មោះអីគេយាយ?

ខ៖ ឈ្មោះយាយយៀប។

ក៖ ឈ្មោះយាយយៀបហោស?

ខ៖ ចាស!

ក៖ អូ៎រួចចុះអើ..?

ខ៖ តាឈ្មោះក្រាញ់តាក្រាញ់ហាស!

ក៖ តា..?

ខ៖ ចាស!

ក៖ តាឈ្មោះតាក្រាញ់?

ខ៖ ហ្នឹងហើយគាត់ពីដើមគាត់ក្រៀវជ្រូកខ្ញុំស្មាទោសមិនថានេះទេណាស់។

ក៖ បាទយាយ!

ខ៖ នៅពេលគាត់ឈឺចឹងទៅគាត់ស្រែកមើលតែជ្រូកចឹង។

ក៖ បាទ!

ខ៖ ចឹងបានថាអ្នកក្រៀវជ្រូកយ៉ាប់ហាសណាស់។

ក៖ បាទយាយបាទ!

ខ៖ បាប។

ក៖ អូ៎បាទ!

ខ៖ ចឹងបានថាកុំហើយសព្វថ្ងៃអ្នកស្ងោរពងទាកូនថាកូនខ្ញុំស្ងោរខ្ញុំថាអើយកូនអើយកុំអញ់លឺហើយខ្មោចតាគាត់ក្រៀវជ្រូកពេលណាគាត់គ្រុនរងាទៅគាត់ស្រែកដូចជ្រូកចឹង។

ក៖ អូ៎!

ខ៖ រួចអាលែងអ្នកស្ងោរពងទាធ្វើមាន់លក់នេះមួយខ្ញុំជិះឡានមកគេនិយាយតាមផ្លូវគេថាកុំអោយមានកម្មពារជាមួយមាន់កុំធ្វើមាន់លក់កុំស្ងោរពងទាពេលណារួចទៅវាមកស្រែកយំត្រចៀកយើងចីបៗ។

ក៖ ចឹងហោសយាយ?

ខ៖ អើរួចទៅហែងអាករអញ់ៗហែងចឹងហាស!

ក៖ អើ!

ខ៖ ហ្នឹងពារៗហ្នឹងកុំថាយើងអាករមាន់អត់ពារអត់មានទេត្រូវតែពារ។

ក៖ អ្នកធ្វើត្រីអីហ្នឹងណេះយាយ?

ខ៖ ហេ៎បើត្រីខ្ញុំមិនដឹងទេណាស់បើមាន់ទូទៅហើយមាន់ចឹងម៉ង។

ក៖ អូ៎បាទយាយបាទ!

ខ៖ បាបណាស់។

ក៖ រួចចុះអើឪពុករបស់យាយឪពុកម្ដាយយាយស្លាប់អស់ហើយយាយណេះ?

ខ៖ ស្លាប់អស់ហើយតាំងខ្ញុំនៅផ្ទះកំពង់ក្ដីម៉េស។

ក៖ អូ៎ចុះឪពុករបស់យាយកាលគាត់នៅរស់គាត់ធ្វើអីគេសំរាប់ចិញ្ចឹមយាយចិញ្ចឹមកូនចៅយាយ?

ខ៖ គាត់រត់ម៉កដែរ។

ក៖ រត់រម៉កហោសយាយ?

ខ៖ ចាស!

ក៖ អូ៎!

ខ៖ រកស៊ីប្រចាំថ្ងៃដូចយើងរាល់ថ្ងៃ។

ក៖ ប៉ុន្តែកាលណុងគាត់នៅណាយាយនៅខ្ញូងមហាសៀកហ្នឹងហីយាយ?

ខ៖ គាត់នៅអូររាំងឪ។

ក៖ អូ៎គាត់រត់នៅអូររាំងឪណុងហោស?

ខ៖ ចាស!

ក៖ អូ៎!

ខ៖ មកនៅជីហែទៅរួចនៅជីហែណុងបើថាទាប៉ះទាគេងាប់អីជំងឺទាអារម៉កគាត់ណុងខ្លុបក្រោយណុងពេញៗមកម៉ងគេអោយហាសណាស់។

ក៖ អូ៎!

ខ៖ រួចមិនដឹងយកធ្វើអី។

ក៖ រួចយកមកធ្វើអីយាយ?

ខ៖ ដឹងអីគាត់ខ្ញុំមិនទៅធ្វើទេ។

ក៖ អូ៎រួចចុះម្ដាយយាយធ្វើអីគេទៅយាយ?

ខ៖ ម្ដាយខ្ញុំគាត់នៅផ្ទះដែរ។

ក៖ គាត់នៅផ្ទះណេះយាយណេះ?

ខ៖ ចាស!

ក៖ អូ៎ជំនាន់ណុងគាត់នៅផ្ទះហោស?

ខ៖ ហ្នឹងហើយ!

ក៖ រួចឪពុករបស់យាយអ្នកតែរកស៊ីតែឯងទេ?

ខ៖ ហ្នឹងហើយគាត់រកម្នាក់ឯង!

ក៖ អូ៎បាទយាយ!

ខ៖ ខ្ញុំពីដើមខ្ញុំរៀនប៉ុនណាថារៀនណុងអើកុមារដ្ឋានយើងចប់ទៅប៉ុនឥឡូវវាភ្លេចអស់ហើយណាស់។

ក៖ បាទយាយ!

ខ៖ ចាស! រួចទៅដល់ប្អូនផងណោះល្មមព្រលឹមឡើងទៅរែកទឹកមកដាំបាយអោយឪពុកទុកទំរាំបានទៅរៀនណុងថ្ងៃម៉ោងប្រាំបីអីហ្នឹងទៅដល់គ្រូមូលត្រចៀកម្ដងឈប់រៀប។

ក៖ អើម៉េចចឹងយាយ?

ខ៖ ឈប់រហូតម៉ងឈប់ទាល់ឥឡូវ។

ក៖ កើតអីខឹងគ្រូពេកហោស?

ខ៖ ខឹងគ្រូចាស!

ក៖ ខឹងគ្រូមូលស្លឹកត្រចៀក?

ខ៖ ហ្នឹងហើយគ្រូតឿឈ្មោះគ្រូតឿ។

ក៖ នៅណានៅខ្ញូងមហាសៀកហ្នឹងហីយាយ?

ខ៖ ទេនៅជីហែនៅខាងគាត់ណុងនៅខាងប៉ាក់ណាម។

ក៖ អូ៎កាលណុងយាយមករៀននៅជីហែហោស?

ខ៖ ផ្ទះគាត់នៅចាស! ខ្ញុំនៅជីហែ។

ក៖ អូ៎ឪពុកម្ដាយយាយស្លូតរឺមួយក៏កាចយាយ?

ខ៖ ស្លូតដែរគា្មនកាចអីទេ។

ក៖ អូ៎!

ខ៖ ស្រាគាត់មែនអ្នកហូបដែរហ្នឹងគាត់រត់តែរម៉ក។

ក៖ ចឹងយាយហោសគាត់អត់ដែរធ្វើបាបកូនអីទេណេះ?

ខ៖ ចាស!

ក៖ អត់ដែរវ៉ៃកូនអត់ដែរអីទេណេះយាយ?

ខ៖ អត់ដែរទេ

ក៖ គាត់ស្រួលចឹងណេះយាយ?
ខ៖ ហ្នឹងហើយ!

ក៖ រួចចុះអើយាយឪពុកម្ដាយរបស់យាយគាត់ធ្លាប់ប្រាប់ពីប្រវត្តិកាលគាត់នៅក្មេងទៅយាយអត់?

ខ៖ អើប្រាប់អីបើឥឡូវខ្ញុំចេះគាត់លក់ដីពីស្រែស្ពៃគាត់ទៅនៅអ៊ីស្រុកណោះកូនយកទៅចិញ្ចឹមអីស្រុក។

ក៖ បាទ!

ខ៖ ខ្ញុំនៅសៀមរាបណោះបែកខ្ញែកចឹងហាស!

ក៖ បាទយាយ!

ខ៖ ចាស! ដល់គាត់ខូចទៅខ្ញុំមិនបានមកមកតែប្អូនខ្ញុំទេមក។

ក៖ អូ៎!

ខ៖ មកទុកដាក់គាត់ណុងខ្ញុំគ្មានបានមកចុះយើងអត់លុយពិបាកណាស់កូនអើយ!

ក៖ បាទយាយបាទ!

ខ៖ ចាស!

ក៖ រួចចុះអើចឹងយាយឪពុកម្ដាយអត់ដែរនិយាយអីទេណេះយាយណេះ?

ខ៖ គ្មានអីទេ។

ក៖ អូ៎បាទយាយ!

ខ៖ គាត់ហៅមិនដែរពេញឈ្មោះទេគាត់ហៅខ្ញុំតែមីតូច។

ក៖ ចឹងហោសយាយហោស?

ខ៖ ហៅចឹងចាស! មិនដែរហៅចំឈ្មោះទេ។

ក៖ អើចឹងអើសុំម្ដងទៀតយាយយាយតាខាងឪពុកឈ្មោះអីគេយាយមិញ?

ខ៖ យាយអ្នកខាងឪពុក។

ក៖ យាយតាខាងឪពុករបស់យាយហាស?

ខ៖ អូ៎ខាងខ្ញុំហោស!

ក៖ ជីដូនជីតាខាង..?

ខ៖ ឈ្មោះយាយគីម។

ក៖ អាហ្នឹងជីដូនខាងឪពុកណេះយាយណេះ?

ខ៖ ចាស! យាយគីមតាហ៊ី។

ក៖ តាហ៊ីខាងឪពុក?

ខ៖ ខាង..។

ក៖ តាៗខាងឪពុក?

ខ៖ ចាស! ខាងឪពុក។

ក៖ រួចចុះយាយតាខាងម្ដាយ?

ខ៖ ហាស!

ក៖ យាយតាខាងម្ដាយ?

ខ៖ យាយតាខាងម្ដាយឈ្មោះយាយយៀប។

ក៖ យាយយៀប?

ខ៖ តាវ៉ា។

ក៖ តាវ៉ា?

ខ៖ ចាស!

ក៖ រួចម្ដាយ?

ខ៖ ម្ដាយនរណាគេ។

ក៖ ម្ដាយយាយឈ្មោះអីគេ?

ខ៖ ម្ដាយណាម្ដាយខាងឪពុក។

ក៖ ម្ដាយយាយហាសម្ដាយរបស់យាយហាស?

ខ៖ អូ៎យាយក្រាញ់។

ក៖ យាយក្រាញ់ហោស?

ខ៖ ចាស!

ក៖ អូ៎!

ខ៖ ខ្ញុំទាន់តែប៉ុណ្ណឹងទេជីតាមិនដឹងណាណីទេ។

ក៖ ប៉ុន្តែពួកគាត់សុទ្ធតែអ្នកកើតនៅខ្ញូងមហាសៀកហ្នឹងណេះយាយណេះ?

ខ៖ ចាស!

ក៖ នៅកំពង់ចាមហ្នឹងណេះ?

ខ៖ ហ្នឹងហើយ!
ក៖ អូ៎បាទយាយចុះយាយគិតថាអើយាយមករស់នៅកោះញ៉ែកនិងអស់ប៉ុន្មានឆ្នាំហើយយាយ?

ខ៖ មកជិតម៉្ភៃឆ្នាំហើយ!

ក​៖ ជិតម៉្ភៃណេះយាយណេះ?

ខ៖ ចាស!

ក៖ កើតអីបានយាយមកនៅហ្នឹងយាយ?

ខ៖ ចេះកូនប្រសារមកយកមកដល់យកមកមីកូនស្រីខ្ញុំមួយនោះវាឈឺវាងាប់ទៅណាស់មនុស្សធំហើយ!

ក៖ បាទយាយ!

ខ៖ ដល់ធំចឹងទៅ។

ក៖ បាទយាយ!

ខ៖ ងាប់ដល់ងាប់វាជេរខ្ញុំវាស្រវឹងស្រាវាជេររាល់ថ្ងៃរាល់ខែចឹងទៅណាស់រួចបានអាចៅប្រសារខ្ញុំមានប្ដីមួយហ្នឹងវាយកមកខ្ញុំយកមកចិញ្ចឹមហាសណាស់។

ក៖ បាទយាយ!

ខ៖ ឲមកនៅនិងទៅយាយយាយឯងនៅជាមួយខ្ញុំទៅអើចឹងក៏បានដែរហាសមកយករួចប្ដីប្រពន្ធវាឈ្លោះគា្នលែងគា្នបានមួយឆ្នាំជាងហើយ!

ក៖ អូ៎បាទយាយបាទ!

ខ៖ មីស្រីហ្នឹងហាស!

ក៖ បាទ!

ខ៖ រាល់ថ្ងៃនៅជាមួយមីចៅខ្ញុំបើថានៅណុងនៅជួយលក់ដូរវាខ្ញុំគា្មនកេញប្រវ័ញរបស់ចៅមួយរយទេណាស់កូន។

ក៖ បាទយាយ!

ខ៖ ចាស! អត់ហ៊ានទេហើយប្រាប់ដែរយើងរស់នៅចេះៗដែរយើងកេញប្រវ័ញពីចៅម៉េច។

ក៖ ត្រូវយាយត្រូវរួចចុះកាលពីយាយមកនៅនិងយាយនៅណាពីមុនហ្នឹង?

ខ៖ ចាស!

ក៖ ពីមុនយាយមកនៅកោះញ៉ែកនិងយាយនៅណា?

ខ៖ ខ្ញុំនៅអ៊ីខាងនេះហៅស្ទឹងនៅក្រញូង។

ក៖ នៅស្ទឹងយើង..?

ខ៖ ហ្នឹងហើយ!

ក៖ ផុតសួងតិចហ្នឹងហីយាយ?

ខ៖ ចាសៗ! ណុងហើយ!

ក៖ អូ៎!

ខ៖ ខាងហួចខាងក្រែកគេធ្វើ..។

ក៖ ខាងក្រែក?

ខ៖ ស្អីជ័រ។

ក៖ បាទ!

ខ៖ កន្លែងធ្វើជ័រណុងហាស!

ក៖ រួចយាយនៅជាមួយនរណាគេយាយពីមុនមក?

ខ៖ ខ្ញុំនៅតែឯងដែរប៉ុនវាហៅមកដែរថាចែកដីចេះអោយនៅចឹងហាសហើយដល់មកវាជេរចឹងទៅគ្មានបានដីអាដីក៏វាមិនអោយដីស្រែក៏វាមិនអោយចឹងហាស!

ក៖ អូ៎បាទយាយបាទ!

ខ៖ ចាស!

ក៖ ដូចយើង..?

ខ៖ បើយើងទៅវិញម៉េចបើយើងអស់រលីងទៅហើយ!

ក៖ បាទយាយ!

ខ៖ ហ្នឹងហើយរុញទៅមុខមិនដល់ក្រោយមិនដល់នៅហ្នឹងទៅ។

ក៖ អូ៎យើងមានតែឡើងភ្នំពេញយាយណេះ?

ខ៖ ចាស! ខ្ញុំឡើងភ្នំតាំងពីអើយមក។

ក៖ អាហ្នឹងជំរើសល្អរបស់យើង?

ខ៖ ចាស! ឡើងមកកាលមុនព្រៃញុកនេះខ្ញុំមកអូ៎កាប់ដូចថាប្រេងកូឡាពីរថ្ងៃមួយដបៗបីថ្ងៃទៅបើកាប់ដើមម៉ូសវាខាំហាស!

ក៖ ម៉ូសច្រើនហោសយាយ?

ខ៖ អើម៉ូសដល់ហើយអាហ្នឹងមកពីរាំងបើភ្លៀងស្រិចៗវិញមិនបាច់អង្គុយទេនេះ។

ក៖ ចឹងមានន័យថាកន្លែងនិងយាយជាអ្នកសំអាតយាយជាអ្នកធ្វើវាទាំងអស់?

ខ៖ ចាស! ហ្នឹងហើយទាំងអស់ហ្នឹងទៅមកកញ្ចុះអស់នេះអីអត់ប្រកទេខ្ញុំថាតាអេងអើយបើថានេះតាអេងឯងរៃលុយទៅណាស់តែម្នាក់មួយម៉ឺនពីរម៉ឺនគេអោយពេកហើយមិនអីទេយាយចាំខ្ញុំធ្វើខ្លួនឯងរួចធ្វើខ្លួនឯងណាទើបមកពីស្រុកដែរនិងបានកើតប្រកអាហ្នឹងមួយ។

ក៖ បាទយាយ!

ខ៖ ចាស! រួចខាងត្បូងអីណោះខាងពីរនោះខាងស្រែហ៊ុយទេគេប្រកបានខ្ញុំសុំគេដែរដល់នេះបានខ្ញុំសុំផ្លូវសុំគ្រាន់តែម៉ាចាក់បន្តិចអត់ឡានចាក់ចោលពាក់កណ្ដាលផ្លូវអារៀងក្រឡុកយើងឡើងបន្តិចណុង។

ក៖ បាទយាយ!

ខ៖ រួចខាងនេះទាំងអស់ថ្មខ្ញុំបីនាក់ចៅមីចៅនិងនៅតែរេចឹងហាសឥឡូវហ្នឹងហាស!

ក៖ បាទយាយ!

ខ៖ ចាស! អើតាអេងអើខ្ញុំដើរបោះថ្មងាប់ហើយតាអេងក៏ទៅប្រាប់ស្រុកទៅបានគេមកធ្វើផ្លូវអោយខ្ញុំថាប្រុសអោយឈូសតាមនេះឡើងតាមណោះរួចទីហ្នឹងបុកចំលោកតាព្រះអង្គ។

ក៖ បាទយាយបាទ!

ខ៖ ចាស!

ក៖ រួចចុះយាយពេលដែរយាយចេញពីស្ទឹងមកមកនៅនិងយាយមានដូរកន្លែងទៅនៅណាទៀតអត់យាយ?

ខ៖ អត់ផង។

ក៖ មកនៅតែជាមួយចៅហ្នឹងរហូតណេះយាយណេះ?

ខ៖ ចាស! នៅហ្នឹង!

ក៖ អូ៎ដល់ពេលបានពីនិងមកស្រួលមកនៅហ្នឹងរហូត?

ខ៖ មកនៅ..។

ក៖ ស្រួលជាងហីយាយ?

ខ៖ មកហ្នឹងទើបបានពីរឆ្នាំបីឆ្នាំឆ្នាំហ្នឹងហើយចេញពីផ្ទះអាកូនប្រសារវាជេរខ្ញុំណុងហាស!

ក៖​ បាទយាយ!

ខ៖ ចាស!

ក៖ អូ៎!

ខ៖ ឥឡូវបានលោកតាហៅទៅនៅអ៊ីលិចណុងទៅថាណេចែកដីអោយដប់ម៉ែត្រណោះ។

ក៖ ធ្វើខ្ទមនៅណុងទៅ?
ខ៖ ចាស! ធ្វើខ្ទមអោយគេរកផ្ទះរុញផ្ទះទៅណុងតែម៉ងទៅរុញអាផ្ទះចាស់ហ្នឹង!

ក៖ អូ៎កូនចៅទៅនៅណុងដែរទៅ?

ខ៖ ហ្នឹងហើយទៅតែយើងទៅវាទៅដែរហើយ!

ក៖ អូ៎!

ខ៖ ធ្វើម៉េចជីដូនហើយ!

ក៖ បាទយាយបាទ!

ខ៖ គ្នាវាអត់ម៉ែអត់អីដែរយ៉ាប់ហាស!

ក៖ បាទយាយរួចចុះអើយាយគិតថាអើចឹងប្ដីរបស់យាយឈ្មោះអីគេយាយ?

ខ៖ ឈ្មោះសុត។

ក៖ សុតប៉ុន្តែគាត់ស្លាប់ហើយហេស?

ខ៖ ចាស!

ក៖ គាត់ស្លាប់យូរនៅយាយ?

ខ៖ យូរហើយតាំងពីមីចៅខ្ញុំមីមួយលក់ឥវ៉ាន់នៅបីខែម៉េស។

ក៖ អូ៎ឥឡូវគាត់ធំហើយ?

ខ៖ អើ!

ក៖ គាត់អីបានគាត់ស្លាប់យាយ?

ខ៖ គាត់លើសឈាមកាលជំនាន់ណុងពេទ្យដុកទ័រធំនៅសៀមរាបមើលអត់ជល់ផងហ្នឹង!

ក៖ អើម៉េចចឹងយាយ?

ខ៖ ដឹងទេឥឡូវគេមើលត្រូវគ្រប់គា្នឯងមើលមិនត្រូវ។

ក៖ កាលណុងកាលណាប៉ុលពតមែនយាយ?

ខ៖ ចាស!

ក៖ ឬដាច់ហើយ?

ខ៖ ចាស!

ក៖ កាលតាស្លាប់ណុងប៉ុលពតឬដាច់ហើយ?

ខ៖ ដាច់ហើយៗ!

ក៖ ដាច់ប៉ុលពតណេះយាយណេះ?

ខ៖ ចាស! ដាច់អស់ហើយ!

ក៖ អូ៎!

ខ៖ យើងចាយលុយចាយកាក់អីត្រឹមត្រូវ។

ក៖ បាទយាយបាទ!

ខ៖ ចាស!

ក៖ រួចចុះអើយាយបានកូនប៉ុន្មានបានតាស្លាប់យាយ?

ខ៖ កូនច្រើនដែរជាងដប់នាក់រៀបអស់ហើយនៅតែអាពៅមួយនោះប៉ុនវាលែងគា្នទៀតហើយឥឡូវទៅធ្វើការអីណាអីណីទេបាត់។

ក៖ អូ៎ប៉ុន្តែកូនយាយទាំងអស់ប៉ុន្មានដប់នាក់ជាង?

ខ៖ ជាងដប់នាក់។

ក៖ ស្លាប់ប៉ុន្មាននាក់យាយ?

ខ៖ ស្លាប់អស់បីនាក់សល់ប្រាំបួនប្រាំបួនឥឡូវរបូតទៅនៅអ៊ីព្រះវិហារណុងមួយ។

ក៖ បាទយាយ!

ខ៖ អត់ដឹងមុខផង។

ក៖ គាត់ទៅធ្វើអីគេនៅណុងយាយ?

ខ៖ អត់ដឹងផងលឺថាម្ដាយបងថ្លៃហៅទៅកាន់ម៉ាស៊ីនស្រូវហាសណាស់។

ក៖ បាទយាយ!

ខ៖ បាត់សូន្យអាណុងស្អាតសដូចអាវ៉ាឯងសដូចយួនចឹង។

ក៖ អូ៎!

ខ៖ សស្កូស។

ក៖ រួចគាត់មានគ្រួសារនៅណុងប៉ុនកាលគាត់ទៅហ្នឹង..?

ខ៖ គ្រួសារវានៅកំពង់ក្ដីរួចបងថ្លៃហៅទៅណុងហាស!

ក៖ បាទ!

ខ៖ ចាស! ហៅទៅមើលកាន់ម៉ាស៊ីនកាន់អីចឹងបាត់សូន្យទាល់ឥឡូវ។

ក៖ អត់ដែរទាក់ទងមកយើង?

ខ៖ អត់ផង។

ក៖ យើងក៏អត់ដែរដឹងដំណឹងដែរណេះយាយណេះ?

ខ៖ ដូចថាខ្ញុំទៅនៅសៀមរាបវាទៅដែរវាថាម៉ែខ្ញុំទៅនៅតែមួយឆ្នាំទេបើថាម៉េចៗខ្ញុំត្រលប់មកវិញហើយចឹងហាស!

ក៖ បាទយាយ!

ខ៖ ស្រាប់បាត់សូន្យម៉ងហី!

ក៖ អូ៎!

ខ៖ កាលណុងមួយជំនាន់តាខ្ញុំកំពុងតែឈឺហើមខ្លាំងហាស!

ក៖ បាទយាយបាទ!

ខ៖ ចាស! ឥឡូវឪពុកងាប់ក៏មិនឃើញស្រមោលខ្ញុំមកនៅណេះទៀតក៏មិនឃើញស្រមោលដែរ។

ក៖ បាត់លែងបានទាក់ទងគា្នទៅ?

ខ៖ វាក៏មិនទាក់ទងបានដែរខ្ញុំថាមានតែងាប់ហើយមិនរស់ទេបើរស់វាមកហើយវាស្គាល់ស្រុកស្គាល់ទេសហើយហោស!

ក៖ បាទយាយត្រូវ!

ខ៖ ចាស!

ក៖ រួចចុះអើពីមុនគាត់ទៅគាត់មានកូនប៉ុន្មាននាក់យាយ?

ខ៖ កូនបីនាក់ស្រីពីរប្រុសមួយ។

ក៖ ប៉ុន្តែ..?

ខ៖​ អាប្រុសណុង។

ក៖ គាត់ណុងទីប៉ុន្មានយាយពៅគេមែន?

ខ៖ មែនពៅទេទីបួនហើយហ្នឹង!

ក៖ ទីបួនហោសយាយ?

ខ៖ ចាស! ប៉ុនអាណុងស្អាតជាងគេ។

ក៖ ប៉ុន្តែកូនទីមួយនៅណាយាយ?

ខ៖ ហ្នឹងដូចខ្ញុំនិយាយថា..។

ក៖ អូ៎!

ខ៖ ប្ដីវាកូនស្រីខ្ញុំខ្ញុំមិនហ៊ានស្ដីគេទេណាស់។

ក៖ បាទ! អូ៎តែចៅយាយនៅជាមួយហ្នឹងកូនបងអើ..?

ខ៖ កូន។

ក៖ ចៅកូនទីមួយហើយយាយណេះ?

ខ៖ ចាស! ហ្នឹងកូនផ្សេងទេកូនវាមែនទីមួយទេកូនណុងទីបួនទីបីហើយអាហ្នឹងហោសទីបី។

ក៖ អូ៎រួចចុះកូនទីមួយ?

ខ៖ កូនទីមួយមីបងក្រែងថាជេរខ្ញុំ..។

ក៖ អូ៎!

ខ៖ ស្រវឹងស្រានោះ។

ក៖ បាទយាយ!

ខ៖ មីម៉ែចំណាំដើរទូលបន្លែលក់ហោស!

ក៖ បាទយាយបាទ!

ខ៖ ស្គាល់ទេដែរឃើញទេ។

ក៖ អត់តាន់ដឹងទាល់តែឃើញមុខបានស្គាល់?

ខ៖ ដែរចំណាំដើរទូលត្រសក់រាល់ដង។

ក៖ រួចចុះកូនទៅពីរយាយ?

ខ៖ កូនទីពីរណុងនៅអ៊ីស្រុកហោស!

ក៖ នៅណានៅ..?

ខ៖​ អាទីពីរងាប់ហើយ!

ក៖ ទីពីរស្លាប់ហោសយាយ?

ខ៖ ចាស! វាខាលទៅអាលែងនេះហាសរកស៊ីខាងថៃចេញមកវិញទៅរកគ្រូគេមើលថាអើនាងឯងកុំអាលយកប្ដីចេញស្មានិងពេលព្រឹកអីហាសចាំថ្ងៃល្ងាចចាំចេញមក។

ក៖ បាទយាយ!

ខ៖ មានជឿអីថាខ្លាចក្ដៅកូនហោសមកដល់ជាន់ខ្សែមីនទៅទាំងកូនទៅទាំម៉ែ។

ក៖ អើ!

ខ៖ បើនៅរស់អាកូនវាលឺគេនិយាយដូចទៅយកខ្មោចកូនខ្ញុំអាបងវា។

ក៖ បាទ!

ខ៖ ថាវាទៅបៅដោះម្ដាយមានណាហ្នឹងហើយ!

ក៖ បាទយាយបាទ!

ខ៖ អាណោចអាធម្មហាសណោះ។

ក៖ បាទយាយរួចចុះអើកូនទីបីយាយ?

ខ៖ ចាស!

ក៖ កូនទីបីយាយនៅណា?

ខ៖ កូនទីបីនៅអ៊ីណោះនៅអ៊ីស្រុកដែរហោស!

ក៖ នៅស្រុកយាយហោស?

ខ៖ ចាស!

ក៖ គាត់ធ្វើអីគេនៅណុងយាយ?

ខ៖ ធ្វើចំការវាធ្វើចំការផឹកណាអើយកូនអើយផឹកណាស់។

ក៖ ផឹកស្រាហោសយាយ?

ខ៖ ប្រពន្ធជេរប្រពន្ធវ៉ៃគ្រប់សព្វហាសបើវាផឹកថាអោយវាជេរចុះធ្វើម៉េចកម្មពាររបស់វាណាស់។

ក៖ បាទយាយបាទត្រូវ!

ខ៖ ឯងជេរប៉ុនណាឯងពារប៉ុនណុងទៅវាមិនខុសទេ។

ក៖ បាទយាយត្រូវយាយ!

ខ៖ ហ្នឹងហើយ!

ក៖ រួចដល់ពេលទីបួននៅព្រះវិហារហ្នឹងយាយណេះ?

ខ៖ ចាស!

ក៖ ទីបួនបងនៅព្រះវិហារណេះ?

ខ៖ ទីបួនអើនៅព្រះវិហារវាងាប់ហើយណុងទៅ។

ក៖ បាទយាយរួចចុះទីប្រាំយាយ?

ខ៖ ចាស!

ក៖ ទីប្រាំ?

ខ៖ ទីប្រាំនៅណុងដែរនៅជាមួយអាក្រោយហោស!

ក៖ នៅភ្នំក្រោលហ្នឹងតើហីយាយហេស?

ខ៖ អត់ទេមាននៅហ្នឹងទេនៅអ៊ីស្អីគេទេធ្វើដំឡូងនៅណោះនៅវាអត់បានធ្វើវាឈឺដែរ។

ក៖ អូ៎!

ខ៖ ខ្ញុំនិយាយថាឈឺមកដេកនៅចំការចេកការងារនៅចំការចេកឈឺដេកពេទ្យតែមួយថ្ងៃអស់ម៉្ភៃ។

ក៖ អូ៎បាទយាយរួចចុះទីប្រាំមួយយាយ?

ខ៖ ចាស!

ក៖ ទីប្រាំមួយនៅណាយាយ?

ខ៖ ទីប្រាំមួយក៏នៅណុងដែរនៅទាំងអស់គា្នណុងនៅឆ្ងាយៗហាសកូនអើយ!

ក៖ អូ៎!

ខ៖ ណានៅតែខ្ញុំម្នាក់ឯងនៅជាមួយមីចៅពីរនាក់ហើយអាកូនមីបងមិនគេរាប់រកតែប្រពន្ធទេប្ដីគេមិនសូវនេះទេណាស់។

ក៖ បាទយាយ!

ខ៖ ចាស! ណែស្ដីអញ់ក៏ហីទៅអញ់ក៏មិនរលំឆ្នាំងដែរហាស!

ក៖ អូ៎រួចចុះទីប្រាំពីរយាយ?

ខ៖ ចាស!

ក៖ ទីប្រាំពីរ?

ខ៖ ទីប្រាំពីរណាដឹងនៅណានៅណីទេនៅទាំងអស់គា្ននៅណុងដោយសារដូចថាខ្ញុំនៅតែឯងហ្នឹង!

ក៖ អូ៎!

ខ៖ ដូចខ្ញុំនិយាយចឹង។

ក៖ ពួកគាត់នៅជុំគា្ននៅណុងហោស?

ខ៖ ចាស!

ក៖ អូ៎!

ខ៖ មែននៅជុំគា្នទេថាអាខ្លះនៅហួចទៅអាខ្លះនៅអ៊ីណោះនៅអ៊ីស្អីគេទេទៅធ្វើចំការដំឡូងអីណុងទៅពីណេះខេត្តទៅគេហៅស្អីទេភ្លេចទៅហើយ!

ក៖ អូ៎!

ខ៖ បីនាក់វានៅណុង។

ក៖ បាទយាយបាទចឹងកូនយាយទាំងអស់មានស្រីប៉ុន្មានប្រុសប៉ុន្មានយាយ?

ខ៖ ខ្ញុំស្រីតែពីរ។

ក៖ ស្រីពីរប្រុសប៉ុន្មានទៅ?

ខ៖ ប្រុសប្រាំពីរនាក់ហោស!

ក៖ ទាំងអស់ប្រាំបួននាក់ហោសយាយ?

ខ៖ ចាស!

ក៖ ប៉ុន្តែនាក់ស្លាប់ប៉ុន្មាននាក់ទៅ?

ខ៖ ស្លាប់អស់បីនាក់បួននាក់បីនាក់ហើយ!

ក៖ បីនាក់ចឹងដប់មួយដប់ពីរនាក់?

ខ៖ ទាំងអស់ដប់ពីរនាក់ហាស់ខ្ញុំហាស!

ក៖ អូ៎ស្លាប់ណុងស្រីប៉ុន្មានប្រុសប៉ុន្មានយាយ?

ខ៖ ស្លាប់ស្រីមួយ។

ក៖ ស្រីមួយប្រុស..?

ខ៖ ប្រុសពីរនាក់។

ក៖ ប្រុសពីរនាក់ចឹងមានន័យថាស្រីបីប្រុសប្រាំបួន។

ខ៖ ចាស!

ក៖ ទាំងអស់ម៉ងហេស?

ខ៖ ប៉ុនមីស្រីណុងក៏ងាប់ដែរមីស្រីបានមីស្រីមួយនោះស្អាតហាសណុងខ្ញុំបានមីណុងកាលជំនាន់យើងទំលាក់មីស្រីណុងខ្ញុំដើររករំលើរកអីចឹងខ្ញុំភ្លេចទៅក៏ងាប់ទៅហាស!

ក៖ បាទយាយបាទ!

ខ៖ កុំអីអើយនៅតែនឹកចឹងប៉ុណ្ណឹងពុកខ្ញុំហៅចេញរករំលើរកអីចឹង។

ក៖ រួចចុះយាយគិតថាអើចឹងសំរាប់កាលយាយការជាមួយតានិងអស់ប៉ុន្មានឆ្នាំហើយយាយ?

ខ៖ យូរឆ្នាំ។

ក៖ កូនយាយការមុនប៉ុលពតទៀតហេស?

ខ៖ ចាស!

ក៖ ចុះកូនរបស់យាយកូនបងគេអាយុប៉ុន្មានទៅយាយ?

ខ៖ អាយុហាជាងហើយ!

ក៖ ហាប៉ុន្មានទៅ?

ខ៖ ចុះឆ្នាំខាលប៉ុន្មានមិនហាជាង។

ក៖ ប៉ុន្តែកាលយាយការនិងយាយការហើយយាយអត់ទំនេរពោះណាហីយាយកើតកូនម៉ងមានកូនម៉ងហោសយាយហេស?

ខ៖ កូនបានមួយឆ្នាំទេយ៉ាងមិនដល់មួយឆ្នាំទេ។

ក៖ ទំនេរបានមួយឆ្នាំដែរហោសយាយ?

ខ៖ ចាស! មិនដល់មួយឆ្នាំទេ។

ក៖ ហើយបានយាយមានកូន?

ខ៖ បានមានមីហ្នឹងមួយពីរបីឆ្នាំបានមានវាហ្នឹង!

ក៖ អូ៎បាទយាយបាទ!

ខ៖ រង្វើដែរកូនខ្ញុំ។

ក៖ អូ៎!

ខ៖ និយាយថាបីពីរទៅរួចទៅបីពីរ។

ក៖ បីឆ្នាំពីរហោស?

ខ៖ ចាស!

ក៖ បីឆ្នាំពីរៗអូ៎ច្រើនហាសយាយចឹងពួកគាត់ស្គរៗគា្នទេណេះយាយណេះ?

ខ៖ ចាស!

ក៖ អូ៎បាទយាយរួចចុះកាលយាយការជាមួយតានិងដូចជាយាយស្គាល់គា្នពីមុននៅយាយ?

ខ៖ អត់ផង។

ក៖ អត់ស្គាល់គា្នទេហោស?

ខ៖ ចាស!

ក៖ តាអ្នកស្រុកនៅណាយាយ?

ខ៖ គាត់នៅកុងស៊ីដែរប៉ុនធ្វើការកុងស៊ី។

ក៖ តែយើងអត់ដែរឃើញគា្នទេ?

ខ៖ អត់ទេ។

ក៖ ឪពុកម្ដាយអ្នកណែនាំអោយណេះយាយណេះ?

ខ៖ ចាស!

ក៖ ចុះកាលជំនាន់យាយការនិងយាយមានជាថ្លៃបណ្ណាការអត់យាយលក្ខណៈថ្លៃជូនថ្លៃទឹកដោះហាស?

ខ៖ កាលណុងគ្មានទឹកដោះអីទេ។

ក៖ អូ៎រួច..?

ខ៖ ជួនកាលការម៉ងទៅ។

ក៖ កាលយាយការលុនណុលហីយាយ?

ខ៖ ទេការពីដើមស្រុកពីដើមតើ!

ក៖ ស្រុកពីដើមទៀតហោស?

ខ៖ ចាស! កាលណុងលុយវាថោកហាស!

ក៖ បាទយាយរួចចុះអើដូចជាយាយការនិងដូចយើងឥឡូវអត់យាយ?

ខ៖ អត់ដូចទេ។

ក៖ យាយអាចប្រាប់ខ្លះបានទេកាលការជំនាន់ណុងការម៉េចទៅ?

ខ៖ កាលលុយអើជំនាន់ពីដើមការដូចតែយើងចឹងប៉ុន្តែរបស់វាថោកណាស់។

ក៖ របស់វាថោកហោសយាយ?

ខ៖ ចាស! ឥឡូវយើងនេះបានតែពីរបីម៉ឺនអីយកទិញបានមិនបានទេមិនបានក្បាលជ្រូកមួយផងហ្នឹង!

ក៖ ត្រូវយាយកាលណុងលុយមួយរយពីររយថ្លៃហាសណេះយាយណេះ?

ខ៖ ណុងហើយហើយណោះសាច់ជ្រូកសាច់អីទៅមួយគីបីបួនពាន់។

ក៖ បាទ!

ខ៖ ដូចតែមាសដែរម្នាក់មួយជីប្រាំមួយពាន់អស់ថ្លៃហើយ!

ក៖ ប៉ុន្តែគេចាយកាក់ហីយាយហេសមួយកាក់ពីរកាក់ហី?

ខ៖ អត់ទេចាយលុយយើង។

ក៖ អូ៎អត់ទាន់ចាយកាក់?

ខ៖ ចាយមួយរៀលៗប៉ុនយើងមកដូចថាខ្ញុំរៀនពីដើមឪពុកខ្ញុំអោយមួយរៀលមកចឹងហែកជាពីរទុកឆ្អែកទៅចាយព្រឹកហ្នឹងអីចឹងហាស!

ក៖ អូ៎!

ខ៖ អាហ្នឹងចឹង!

ក៖ ហែកលុយបានដែរ?

ខ៖ ហែកបានតើ!

ក៖ ចុមឡូយហាសណេះយាយជំនាន់ហ្នឹងហេស?

ខ៖ ចាស! ជំនាន់ឥឡូវហ្នឹងយើងចាយកាក់មែនមិនចាយលុយដុល្លាអីស្អី។

ក៖ ដុល្លា?

ខ៖ ​អើដុល្លាចឹងហើយហាសណាស់ចាយកាក់ឥឡូវគេលែងចាយផងបើខាងប៉ោយប៉ែតគេចាយហាសអាវ៉ា។

ក៖ ប៉ោយប៉ែតគេនៅជាប់ថៃចឹងគេនៅចាយកាក់ចាយអី?

ខ៖ អើចាយ។

ក៖ ចាយកាក់របស់ថៃហោសយាយ?

ខ៖ អើរួចយើងមិនចាយទេ។

ក៖ យើងអត់ចាយទេយាយរួចចុះអើយាយកាលណុងយាយរៀនបានថ្នាក់ទីប៉ុន្មានយាយ?

ខ៖ ខ្ញុំមិនដឹងថ្នាក់ទីប៉ុន្មានដឹងតែកុមារដ្ឋានចប់ម៉ង។

ក៖ កុមារដ្ឋាន?

ខ៖ ចាស!

ក៖ រៀនប៉ុលពតហ្នឹងហីយាយហេស?

ខ៖ ចាស!

ក៖ រៀនប៉ុលពត..?

ខ៖ អត់ទេអត់ប៉ុលពតទេខ្មែរយើងធម្មតា។

ក៖ អូ៎!

ខ៖ ខ្ញុំរៀនគ្រូតឿប៉ុន្តែគ្រូតឿនៅបាក់ណាម។

ក៖ កាលយាយរៀនរៀននៅណា?

ខ៖ រៀននៅបាក់ណាម។

ក៖ បាក់ណាម?

ខ៖ ចាស!

ក៖ បាក់ណាមនៅស្រុកណាយាយ?

ខ៖ នៅជីហែណុង។

ក៖ ជីហែហោសយាយហោស?

ខ៖ ចាស!

ក៖ អូ៎!

ខ៖ ឪពុកខ្ញុំគាត់រត់រម៉កនៅជីហែដែរ។

ក៖ អូ៎បាទយាយរួចចុះអើយាយបានរៀនអើបារាំងរៀនអីអត់យាយពេលណុង?

ខ៖ អត់ផង។

ក៖ គេអត់អោយរៀនទេហោស?

ខ៖ ចាស! អត់ផងដឹងរៀនមិនរៀនខ្ញុំមិនដឹងដែរខ្ញុំឈប់ចប់ទៅដូចខ្ញុំនិយាយខឹងគ្រូតឿមូលស្លឹកត្រចៀកខ្ញុំម្ដងខ្ញុំឈប់រៀន។

ក៖ អូ៎បាទយាយបាទ!

ខ៖ ដល់ខ្ញុំសព្វថ្ងៃបើថាដូចកាក់អីកុំថាខ្វះខាតអីកុំថាបំបាត់ខ្ញុំខ្ញុំចេះទាំងអស់ភ្នែកជញ្ជីងអីណុង។

ក៖ អូ៎បាទយាយរួចចុះកាលយាយរៀននិងយាយធ្លាប់មានមិត្តភក្តិស្និទ្ធិស្នាលដែរធំធាត់មកជាមួយគា្នអត់យាយ?

ខ៖ អត់ផងមិនចេះមានមិត្តភក្តិហ្នឹងគេទេពីដើមហោស!

ក៖ ចឹងហោសយាយហោស?

ខ៖ ចាស! មករៀនចូលរៀនរៀនទាំងអស់គា្នទៅ។

ក៖ អូ៎!

ខ៖ មិនដែរថាមានមិត្តភក្តិរបៀបម៉េចអត់មានទេសព្វថ្ងៃចឹងដែរខ្ញុំថាដូចថាខ្ញុំមិនដែរយកម្រះខ្លើម៉េចមិនចេះហ្នឹងគេទេ។

ក៖ ចឹងយាយអត់ដែរមានខ្លើមានម្រះនៅហ្នឹង?

ខ៖ ចាស!

ក៖ អត់មានទេណេះយាយណេះ?

ខ៖ អត់មានទេបើថាស្រឡាញ់គា្នស្រឡាញ់ធម្មតារាន់អានគា្នធម្មតា។

ក៖ អូ៎បាទយាយចុះអើយាយធ្លាប់លេងអីគេខ្លះជាមួយមិត្តភក្តិកាលនៅរៀនអត់យាយ?

ខ៖ មានលេងអីមានតែលេងអន្ទាក់ឈ្លុសអន្ទាក់អី។

ក៖ អន្ទាក់ឈ្លុសអូ៎?

ខ៖ តែប៉ុនណុង។

ក៖ អូ៎កាលនៅពីក្មេងណេះ?

ខ៖ ហើយហ្នឹងសាបយើង។

ក៖ អាគ្រាប់ផ្កាយគ្រាប់សាបអីហ្នឹងហេស?

ខ៖ អើណុងហើយតែប៉ុនណុងអើយយើងធម្មតានៅសាលាណាស់កូន។

ក៖ បាទយាយបាទរួចចុះអើយាយគិតថាយាយធ្លាប់ធ្វើស្រែចំការអត់យាយ?

ខ៖ ខ្ញុំអត់ធ្វើផងពូកខ្ញុំគាត់រត់រម៉កហោស!

ក៖ អូ៎ចឹងយាយអត់ដែរធ្វើទេណេះយាយណេះ?

ខ៖ ចាស! បើជំនាន់អាពតទៅធ្វើមែនទៅមិនចេះស្ទូងគេក៏ត្រូវតែចេះដែរចេះទាំងអស់ហ្នឹង!

ក៖ បាទយាយបាទរួចចុះអើយាយលក្ខណៈថាអើធ្វើអាជីកម្មដូចធ្លាប់លក់ដូរអីអត់យាយ?

ខ៖ ខ្ញុំហោស?

ក៖ បាទ! យាយធ្លាប់លក់អីៗអត់ពីមុន?

ខ៖ លក់តើនៅអ៊ីសៀមរាបខ្ញុំលក់តើ!

ក៖ លក់អីគេយាយ?

ខ៖ លក់ឥវ៉ាន់ចាប់ហ៊ួយដូចចៅខ្ញុំចឹងរៀបចំអោយវាលក់ដូចគា្នចឹង។

ក៖ អូ៎!

ខ៖ ប៉ុនយូគីលេងកាលខ្ញុំលក់នៅសៀមរាបអូ៎ខ្ញុំលក់មួយថ្ងៃពីរបីលានហោសមួយយប់ហាស!

ក៖ ចឹងហោស?

ខ៖ ហ្នឹងហើយ!

ក៖ រកបានហោស?

ខ៖ រកបានហាស!

ក៖ រួចម៉េចបានយាយអត់នៅលក់ណុងទៀតយាយ?

ខ៖ មានលក់អីបើគេឈប់លេងហើយគេនេះហើយ!

ក៖ គេធ្វើអីគេយាយ?

ខ៖ យូគីលេង។

ក៖ អូ៎គេលេងយូគីហោស?

ខ៖ ចាស! ឥឡូវគេឈប់អស់រលីងអស់ហើយ!

ក៖ អូ៎ដល់ពេលឈប់លេងចឹងយើងរកអត់សូវបានដែរណេះយាយយាយ?

ខ៖ ចាស! រកមិនបានទេ។

ក៖ អូ៎បាទ!

ខ៖ លក់ដូរនៅធម្មតាយើងណុងមិនងាយទេអាខ្លះប្រដាក់អាខ្លះប្រដាក់ចឹងហាស!

ក៖ បាទយាយ!

ខ៖ ហ្នឹងអាអ្នកលក់ចឹងតែគា្នជួនកាលទាំងគេទាំងយើងជួនកាលវាអត់ហាស!

ក៖ បាទយាយបាទ!

ខ៖ ជួនកាលប៊ីចេងទៅមួយរយទៅប្រាំកាក់ទៅ។

ក៖ អូ៎យ៉ាប់ណេះយាយ?

ខ៖ ចាស! ប៉ុនស្រាអីខ្ញុំមិនដែរលក់ទេខ្ញុំលក់ស្រាសម្ដងអាមួយអាក្មួយខ្ញុំវាទិញផឹកស្រាស្រវឹងវ៉ៃប្រពន្ធវាខ្ញុំរៀងលែងលក់ទាល់ឥឡូវ។

ក៖ អូ៎ម៉េចចឹងយាយ?

ខ៖ អត់លក់ទេ។

ក៖ ចុះអើយាយគិតថាអើយាយធ្លាប់ធ្វើការងារអីគេខ្លះតាំងពីក្មេងយាយ?

ខ៖ ខ្ញុំធ្វើការខាងណែថ្នាំ។

ក៖ អូ៎កាលនៅក្មេងយាយហោស?

ខ៖ ចាស! កាលខ្ញុំនៅក្រមុំហាសណាស់ធ្វើឡថ្នាំឡអីណុង។

ក៖ ធ្វើអោយពីណាគេយាយ?

ខ៖ ធ្វើអោយផ្ទះតាធេនគាត់កាលណុងគេនេះហ្នឹង!

ក៖ នៅកំពង់ចាមយាយហោស?

ខ៖ ចាស!

ក៖ អូ៎ដល់ពេលហើយបានយាយមកលក់ឥវ៉ាន់លក់អីៗរហូតទាល់ចាស់ចឹងទៅ?

ខ៖ តែខ្ញុំគ្មានលក់ទេរាល់ថ្ងៃចៅខ្ញុំជាអ្នកលក់ខ្ញុំមានលក់អីទេ។

ក៖ យាយអត់លក់ទេណេះយាយណេះ?

ខ៖ ទេខ្ញុំដូចថាខ្ញុំនៅលក់ជួយលក់វាទៅខ្ញុំទៅអីម្ចាស់វាបោកខោអាវបោកអីទៅ។

ក៖ អូ៎បាទយាយបាទរួចចុះទាក់ទងពីអើយាយធ្លាប់ចិញ្ចឹមសត្វអត់ពីមុនយាយ?

ខ៖ ចិញ្ចឹមជ្រូកដែរ។

ក៖ កាលពីមុនយាយចិញ្ចឹមជ្រូកដែរយាយហោស?

ខ៖ ចាស!

ក៖ ចុះមាន់ ទា គោ ក្របី?

ខ៖ គោមិនដែរមាននិងគេទេ។

ក៖ អត់ដែរមានចុះមាន់ ទាយាយ?

ខ៖ អើមាន់ចិញ្ចឹមប៉ុន្តែទាអីមិនដែរចិញ្ចឹមទេស្អប់វាហួរផ្ដេសផ្ដាស់ពេក។

ក៖ អូ៎ចិញ្ចឹមតិចៗដែរតើហី?

ខ៖ ចាស!

ក៖ មួយហូបៗតើហី?

ខ៖ ចាស!

ក៖ អូ៎បាទយាយបាទរួចចុះយាយគិតថាអើជីវិតរបស់យយាមានការផ្លាស់ប្ដូរអីខ្លះទៅយាយ?

ខ៖ ចាស!

ក៖ ជីវិតរបស់យាយមានការផ្លាស់ប្ដូរអីខ្លះតាំងពីក្មេងយាយ?

ខ៖ ផ្លាស់ប្ដូរអីខ្លះ។

ក៖ ចង់និយាយថាកាលពីក្មេងរហូតដល់ឥឡូវហាសឥឡូវម៉េចដែរទាំងជីវភាពសុខភាពក្រុមគ្រួសារយាយ?

ខ៖ អើសុខភាពឥឡូវហូបអីមិនសូវបាន។

ក៖ ដោយសារចាស់ហើយណេះយាយណេះ?

ខ៖ ចាស!

ក៖ អូ៎រួចចុះអើជីវភាពឥឡូវម៉េចដែរយាយក្រុមគ្រួសារ?

ខ៖ បើខ្ញុំបើថាកង្កែបមួយ អន្ទុងមួយស្អីអោយតែសត្វខ្ញុំអត់ហូបទេដឹងម៉េចទេ។

ក៖ ម៉េចចឹងយាយ?

ខ៖ ដឹងកង្កែបមើលទៅដូចអាលែងលេបត្រីលេបអីអាណែជន្លេនហាៗមាត់មិនចូលទេ។

ក៖ រួចចុះយាយចូលចិត្តហូបម្ហូបអីគេទៅចឹង?

ខ៖ ត្រីដែរ។

ក៖ ត្រីណេះយាយណេះ?

ខ៖ ចាស! សាច់ជ្រូក។

ក៖ ភាគច្រើនយកមកធ្វើម្ហូបអីគេយាយ?

ខ៖ ចាស!

ក៖ ភាគច្រើនយកមកធ្វើម្ហូបអីគេយាយ?

ខ៖ ស្លស្លុកអីហ្នឹងហាស!

ក៖ ម្ចូរ កកូរអីចឹងហាសណេះយាយណេះ?

ខ៖ ចាស!

ក៖ រួចចុះយាយអើល្បែងប្រជាប្រិយ៍យាយធ្លាប់លេងពីក្មេងអត់យាយលក្ខណៈដូចបោះអង្គុញ ចោលឈូងកាលនៅក្មេងយាយលេងអត់?

ខ៖ ហ្នឹងហើយលេងតើនៅវត្ត។

ក៖ អាហ្នឹងកាលពីមុនយាយលេងណេះយាយណេះ?

ខ៖ ចាស! លេងចឹងគ្មានអាប៉ោង បៀរណាដូចសម័យឥឡូវទេ។

ក៖ ត្រូវយាយត្រូវរួចុះអើទាក់ទងពីយាយចូលចិត្តរាំច្រៀងអត់យាយ?

ខ៖ អត់ចេះផង។

ក៖ អត់ចេះទេណេះយាយណេះ?

ខ៖ អត់ចេះ។

ក៖ អូ៎!

ខ៖ សម័យឥឡូវចេះប្ដីខ្ញុំដើរលេងតែភ្លេងការរាំខ្ញុំមិនចេះរាំផង។

ក៖ បាទយាយបាទ!

ខ៖ ប្ដីខ្ញុំលេងភ្លេងការពីដើម។

ក៖ រួចចុះអើល្ខោនយីកេអាយ៉ៃយាយចូលចិត្តមើលអត់?

ខ៖ ដូចមិនចង់ទេខ្ញុំ។

ក៖ កាល..?

ខ៖ សព្វថ្ងៃគេរាំគេរែកសព្វថ្ងៃដោយសារគេឡើងភ្នំគេយកបាស់មកចាក់អើយទាល់ហើយសព្វថ្ងៃចេះតែនៅ។

ក៖ អូ៎យាយអត់សូវចូលចិត្តដែរហោស?

ខ៖ អត់សូវចូលចិត្តទេ។

ក៖ បាទយាយរួចចុះទាក់ទងពីអើធ៌មអីយាយសុំសិល្បិ៍នៅយាយ?

ខ៖ នៅផង។

ក៖ នៅទេប៉ុន្តែគ្រាន់ថាយាយឥឡូវយាយមកជួយដូចតែសុំសិល្បិ៍ណេះយាយណេះ?

ខ៖ នៅលើហ្នឹងមិនដែរបានទៅវត្តទៅវ៉ាអីទេបើថាខែបុណ្យទាន់អីអោយកូនចៅទិញម្ហូបប្រគេនលោកទៅ។

ក៖ បាទយាយ!

ខ៖ ចាស! អោយតែលុយវាទៅ។

ក៖ អូ៎!

ខ៖ ចឹងបានខ្ញុំនិយាយម្សិលមិញខ្ញុំថាមិនដែរបានទិញអីប្រគេនលោកម្ដងទេរួចព្រឹកមិញថ្ងៃសិល្បិ៍ទៀតចប់បណ្ដោយ។

ក៖ បាទ!

ខ៖ មិនដែរបានទៅវត្តទេ។

ក៖ បាទយាយបាទរួចចុះយាយគិតថាអើយាយមានបងប្អូនកូនចៅឬមួយក៏ចៅៗណាចេះលេងឧបករណ៍ខ្មែរយើងអត់យាយ?

ខ៖ អត់ផងឥឡូវ។

ក៖ គ្មានពីណាគេរៀនអត់មានពីណាគេចេះអីទេណេះយាយ?

ខ៖ ចាស! ចេះហើយចេះអីទៀតបើប្ដីខ្ញុំគាត់ខូចអស់ហើយ!

ក៖ អូ៎រួច..?

ខ៖ កាលមុនពីកាលមួយៗសុទ្ធតែមកកក់ហោសលុយហោស!

ក៖ បាទយាយបាទរួចចុះទាក់ទងពីអើផ្ទះរបស់យាយកាលពីមុនផ្ទះរបស់យាយនៅជាមួយឪពុកម្ដាយផ្ទះម៉េចយាយ?

ខ៖ ផ្ទះ។

ក៖ កាលយាយនៅជាមួយឪពុកម្ដាយផ្ទះម៉េចទៅ?

ខ៖ ផ្ទះធម្មតា។

ក៖ ធម្មតាដែរហោសយាយ?

ខ៖ ចាស!

ក៖ រួចដល់ពេលយាយមកនៅជាមួយកូនចៅមកនៅជាមួយចៅៗផ្ទះម៉េចទៅ?

ខ៖ ផ្ទះរបៀបដូចផ្ទះក្រោម។

ក៖ ផ្ទះឈើ?

ខ៖ ចាស! វាលេចអស់ហើយដំបូល។

ក៖ រួចជញ្ជាំងដូចបាំងអត់ទាន់ជិតហេសយាយណេះ?

ខ៖ គ្មានបាំងអីកាលចៅប្រសារខ្ញុំនៅនិងនៅវាចេះរកណេះរកណោះកាលជញ្ជាំងខៀវយើងកាលនៅណុង។

ក៖ បាទយាយ!

ខ៖ គេទៅរើសមកកំទេចកំទីយកមកបាំងទៅ។

ក៖ អូ៎បាទយាយបាទ!

ខ៖ ដល់ឥឡូវគេបែកខ្ញែកគា្នទៅខ្ញុំក៏មិនដឹងពឹងអ្នកណាដែរ។

ក៖ អូ៎បាទ!

ខ៖ រួចសព្វថ្ងៃលោកថាអាណិតណាស់អោយទៅនៅក្បែរទៅញោមនៅក្បែរអាត្មាទៅគ្រាន់បានបានណេះបានណោះអីជួយអីចឹងហាស!

ក៖ គីឡូលោកជួយខ្លះអីខ្លះហាសណេះយាយណេះ?

ខ៖ លោកបានអីជួយលោករកពុទ្ធោដែរ។

ក៖ លោកនៅកោះញ៉ែកយើងពិបាកដែរ?

ខ៖ ហើយខ្ញុំមិនចង់ទៅទេវត្តនិយាយត្រង់លោកនិយាយអត់បានទេខ្ញុំខ្ចិលហាស!

ក៖ បាទយាយបាទរួចចុះអើយាយគិតថាអើឪពុកម្ដាយយាយធ្លាប់បង្រៀនពីជំនាញអីទៅយាយអត់?

ខ៖ ចាស!

ក៖ ឪពុកម្ដាយយាយធ្លាប់បង្រៀនពីជំនាញអីទៅយាយអត់ដូចវេញវល្លិ៍កូរស្ករឡើងត្នោតធ្វើផ្ដៅ ធ្វើកន្ទេលអីចឹងហាសណាស់យាយ?

ខ៖ អត់ទេអត់មានចេះទេ។

ក៖ ពួកគាត់អត់មានចេះទេណេះយាយណេះ?

ខ៖ ចាស! គាត់រត់តែរម៉កដូចខ្ញុំនិយាយចឹងគាត់រត់តែរម៉ក។

ក៖ ចឹងពួកគាត់អត់ដែរបង្រៀនពីរបៀបរកស៊ីអីទៅយាយទេណេះ?

ខ៖ អត់ទេហ្នឹងតំរិះខ្ញុំតែម៉ង។

ក៖ តំរិះយើងខ្លួនឯងណេះយាយណេះ?

ខ៖ ចាស! បើខ្ញុំនៅកុមារពីដើមខ្ញុំអាំងចេកអាំងអន្សមអីលក់លក់អំពៅលក់អីចឹងបារីចឹងហាស!

ក៖ បាទយាយ!

ខ៖ មូលបារីមូលអីលក់ទៅកាលជំនាន់អត់មានអាកញ្ចប់ៗណុងហោស!

ក៖ អូ៎ចឹងយាយអើលក់អីៗច្រើនដែរណេះយាយណេះ?

ខ៖ ចាស!

ក៖ ចុះយាយអាចប្រាប់ចៅបន្តិចបានទេទាក់ទងពីជំនាន់ពីមួយជំនាន់ទៅមួយជំនាន់ដូចជំនាន់អ៊ីសារ៉ាក់ជំនាន់សង្គមហាស?

ខ៖ អត់ដឹងកើតអត់ទាន់ទេ។

ក៖ កើតអត់ទាន់ទេយាយហោស?

ខ៖ ចាស!

ក៖ ចុះជំនាន់សង្គមយាយកើតមកហោសពេលណុងជំនាន់ណាយាយ?

ខ៖ ខ្ញុំកើតដឹងនៅជំនាន់ណាទេណេះជំនាន់អ៊ីសារ៉ាក់កូនឪពុកខ្ញុំបានខ្ញុំមួយណុងថាបីចុះបីឡើងវារទៅគាត់ថាវាររកទៅផ្លូវរទេះបីសរទេះកិនគាត់ទៅកាច់ពោតហោស!

ក៖ បាទយាយម៉េចចឹង?

ខ​៖ អើចេះវារចេះអីហើយជំនាន់ណុង។

ក៖ រួចយើងអត់ដឹងណេះយាយ?

ខ៖ ចាស! អត់ដឹងចេះតែវារទៅ។

ក៖ រួចចុះឪពុកមានដែរនិយាយពីជំនាន់បារាំងជំនាន់អ៊ីសារ៉ាក់ហ្នឹងទេយាយ?

ខ៖ អត់ផងគាត់អត់ដែរមាន។

ក៖ អត់ដែរប្រាប់អីទេហោស?

ខ៖ អត់ដែរទាក់ទងជាមួយទេចាស!

ក៖ ថាគាត់..?

ខ៖ ឪពុកខ្ញុំមិនដែរមានទាក់ទងជាមួយចុងៗទេ។

ក៖ អត់ទាក់ទងទេប៉ុន្តែគា្រន់ពួកគាត់ធ្លាប់និយាយគីឡូពួកគាត់ធ្លាប់និយាយថាអូ៎នៅជំនាន់អ៊ីសារ៉ាក់គេចាប់ក្មេងស្រីៗឬមួយក៏គេចាប់មនុស្សយកធ្វើទាហ៊ានអីចឹងហាសគាត់មានដែរនិយាយ?

ខ៖ អត់មានទេអត់មានទេជំនាន់ណុងហោស!

ក៖ អត់មានទេណេះយាយណេះ?

ខ៖ ចាស! មិនដូចសម័យយើងឥឡូវទេ។

ក៖ រួចចុះជំនាន់លុនណុលយាយលុនណុលយាយទាន់ហើយយាយណេះដោយសារលុនណុលយាយរៀងធំហើយណេះយាយណេះ?

ខ៖ ចាស់! ប៉ុនធំហើយប៉ុនយើងមិនដឹងធ្វើការងារអីយើងមិនដឹងទេណាស់។

ក៖ ប៉ុន្តែកាលនៅជំនាន់ណុងមានគ្រាប់ផ្លោងណេះយាយណេះ?

ខ៖ អូ៎ណុងគ្រាប់ផ្លោងណុងហើយខ្ញុំកាលខ្ញុំបានកូនបីនាក់ទៅណែខ្ញុំលក់ប្រេងសណ្ដែក។

ក៖ អូ៎កាលគ្រាប់ផ្លោងណុងយាយមានកូនបីហើយហោស?

ខ៖ ចាស!

ក៖ យាយបានតាហើយចឹងហោស?

ខ៖ ហ្នឹងហើយបានបីនាក់ហើយតាខ្ញុំទៅយកលាសខាងព្រែកសណ្ដែកយកមកលក់លក់ណុងទំរាំមកដល់កាលណុងមួយប៉ោតដប់ប្រាំរៀលហាស!

ក៖ បាទយាយ!

ខ៖ កោះអាលែងតាសិទ្ធនេះត្រើយម្ខាងណុងកោះសូទិនណុង។

ក៖ បាទយាយបាទ!

ខ៖ ផ្លោងពីណុងមកខ្ញុំលក់រត់មកក្ដាំងៗតាមក្រោយ។

ក៖ អូ៎!

ខ៖ មួយជំនាន់ណុងវេទនាដែរតើ!

ក៖ រួចចុះយើងរកស៊ីអីទៅយាយ?

ខ៖ អើយើងរកស៊ីធម្មតាដូចថាយើងលក់អីលក់ទៅវាផ្លោងពេលណាវាមានថ្ងៃផ្លោងហើយយើងត្រង់សេយើងជីកស្រេច។

ក៖ យើងជីកនៅក្រោមផ្ទះយើងណេះ?

ខ៖ ទេជីកឆ្ងាយ។

ក៖ ជីកឆ្ងាយពីផ្ទះណេះ?

ខ៖ ចាស!

ក៖ កើតអីយាយកើតអីបានគេអោយជីកឆ្ងាយពីផ្ទះខ្លាចអើគ្រាប់ផ្លោងបន្តក់មកត្រូវចំផ្ទះយើងណេះ?

ខ៖ ហ្នឹងហើយដំបូលផ្ទះអើ!

ក៖ ដល់ពេលចឹងសង្កត់លើផ្ទះយើងសង្កត់លើអាដីត្រង់សេយើងហាសណេះយាយណេះ?

ខ៖ ចាស!

ក៖ ស្រួលយើងជីកនៅផ្សេងទៅ?

ខ៖ ចាស!

ក៖ អត់អីប៉ុន្តែកាលជំនាន់គ្រាប់ផ្លោងណុងមានគេត្រូវគេអីដែរតើហីយាយណេះ?

ខ៖ មានមិនដែរអត់ទេ។

ក៖ ឆេះផ្ទះឆេះអីមានណេះយាយណេះ?

ខ៖ ចាស!

ក៖ ប៉ុន្តែយើងអត់អីទេ?

ខ៖ កុងស៊ីជីហែយើងហ្នឹងយើងអាទ្រុងជ្រូកមកក្រឡឹងឡើងពីរជុំហោសតែវាបើកភ្លើងយើងគេចអោយហើយទៅចូលអោយហើយទៅ។

ក៖ វាដឹងតែបាញ់ហើយណេះយាយណេះ?

ខ៖ ដឹងតែបាញ់តែម៉ងតែបាញ់តែវាបាញ់ប្រែតមកមកហើយអាទ្រុងជ្រូកមកអើអាស្លាបកាត់។

ក៖ អាស្លាបកាត់ហោស?

ខ៖ ហ្នឹងហើយមកចំទិតដាក់ៗ។

ក៖ តែបងប្អូនយើងកូនចៅយើងអត់អីទេរួចខ្លួន?

ខ៖ មិនអីទេនៅក្នុងរណ្ដៅហើយ!

ក៖ អូ៎!

ខ៖ រួចទំលាក់មានអង្គុយមានចំផ្ទះអីណារួចខុសផ្ទះដែរណុង។

ក៖ ប៉ុន្តែអាហ្នឹងយប់ៗឡើងអីយើងអត់បើកភ្លើងបើកអីអោយវាឃើញទេណេះ?

ខ៖ មិនដែរបើកទេ។

ក៖ តែមានរៀងងងឹតៗអីយាយចាប់ផ្ដើមចូលក្នុងរណ្ដៅហើយ?

ខ៖ ចាស! ដាំបាយទុកអោយស្រេចពីថ្ងៃហើយ!

ក យើងចូលក្នុងរណ្ដៅក្នុងអីអស់ហើយណេះយាយណេះ?

ខ៖ ហ្នឹងហើយ!

ក៖ អូ៎ប៉ុន្តែពួកអាហ្នឹងវាបាញ់ពេលថ្ងៃដែរណេះយាយ?

ខ៖ បាញ់ពេលថ្ងៃត្រូវយប់ក៏ទំលាក់ៗមក។

ក៖ អូ៎តែយើងចេះតែគេចទៅទាំងអស់ទៅ?

ខ៖ ចាស! ចឹងបានខ្ញុំថាព្រលប់ឡើងដាំតែបាយហើយដាំបាយហើយហើយចូលរណ្ដៅហើយ!

ក៖ អត់ពាក់ព័ន្ធអត់ប៉ះពាល់ការងារណាហីយាយហេស?

ខ៖ អត់ផង។

ក៖ យើងរកស៊ីដឹងតែរកស៊ីធម្មតាចឹងទៅ?

ខ៖ ចាស! ធម្មតា។

ក៖ មើលតែវាមកយើងរត់ហើយ?

ខ៖ ហ្នឹង!

ក៖ ចែកជើងគា្នរត់?

ខ៖​ ចូលរណ្ដៅហើយ!

ក៖ អូ៎!

ខ៖ ប៉ុនអង្ករត្រៀមទុកអោយហើយ!

ក៖ អង្ករមានរហូតណេះយាយណេះ?

ខ៖ ចាស!

ក៖ អូ៎បាទរួចចុះបន្ទាប់ពីជំនាន់លុនណុលមកមិនចូលប៉ុលពតណេះយាយណេះ?

ខ៖ ចាស!

ក៖ ប៉ុលពតពិបាកខ្លាំងហាសណេះយាយណេះ?

ខ៖ ពិបាកមែនទែនណុងខ្ញុំហាសជីករណ្ដៅជាមួយប្ដីខ្ញុំទៅអីស្អីគេនេះម្នាក់មួយថ្ងៃដឹងតែមួយម៉ែត្រម៉ងមួយថ្ងៃមួយម៉ែត្រជំរៅហាស!

ក៖ អូ៎!

ខ៖ ​បណ្ដោយចេះមួយម៉ែត្រទទឹងមួយម៉ែត្រ។

ក៖ ពេលណុងនៅណាយាយ?

ខ៖ ណោះខ្ញុំនៅអណ្ដូងពោធ៍ហោសគេជំលាសខ្ញុំទៅណុង។

ក៖ អណ្ដូងពោធ៍នៅណានៅកំពង់ចាមយើងតើហី?

ខ៖ ទៅពីលិចទៅទៀត។

ក៖ អូ៎ពេលណុងយាយមានកូនប៉ុន្មានហើយពេលប៉ុលពត?

ខ៖ កាលណុងខ្ញុំកូនបីនាក់ហើយ!

ក៖ អូ៎កូនឡើងបីនាក់ហើយយាយហោស?

ខ៖ ចាស!

ក៖ អូ៎រួចចុះយើងធ្វើអីគេទៅយាយចឹង?

ខ៖ យើងធ្វើអីគេទៅចឹងគេអោយទៅកាប់រណ្ដៅកាប់អីជំលាសដាក់តាមក្រុមទៅណាស់។

ក៖ បាទយាយ!

ខ៖ មួយក្រុមៗនេះទៅអាណានិយាយលេងមិនបានខុសសិល្បិ៍ធ៌មទេបើប្ដីខ្ញុំគេអោយដើរបេះអំពិល។

ក៖ ដើរបេះអំពិលហោសយាយ?

ខ៖ បេះអំពិលយកមកអោយគេស្លហោស!

ក៖ បាទយាយអើស្រួលហាសការងារតា?

ខ៖ ចាស! ប៉ុនស្រួលៗហើយប៉ុនតែខុសសិល្បិ៍ធ៌មគេយកដាក់មួយកន្លែងគាត់សុំបាយក្ដាំងគេទៅពោតគេទៅបោះម្នាក់មួយដុំៗប៉ុនៗកដៃហោសវាអាណិតណាស់។

ក៖ បាទយាយបាទ!

ខ៖ គេអោយស៊ីបាយមួយថ្ងៃប៉ុនៗមេជើងអីណុងគ្នាគ្មានកំលាំងអីរែក។

ក៖ អូ៎!

ខ៖ ម៉ែខ្ញុំគាត់ចេះតែហុចបាយគាត់អាណិតគេ។

ក៖ អូ៎ចឹងមានន័យថាកាលជំនាន់ណុងអើម្ហូបអាហារក៏ពិបាកដែរណេះយាយណេះ?

ខ៖ គ្នាពិបាកហើយនិយាយមិនពិបាកម៉េចបាយកាលណុងបាយរួមវាកាលខ្ញុំចេញធ្វើការស្ទូងដកណុងវាធម្មតាប៉ុនខ្ទះបបររាវទេណាស់។

ក៖ ចឹងហោសយាយ?

ខ៖ ចាស!

ក៖ រួចចុះអើរាល់ថ្ងៃគេអោយយើងបាយប៉ុន្មានពេលយាយ?

ខ៖ មួយថ្ងៃបាយពីរពេលដូចតែគា្នហ្នឹង!

ក៖ ពេលព្រឹកអត់ទៅ?

ខ៖ ព្រឹកអត់ព្រលឹមឡើងតែយើងបានចេញធ្វើការចឹងព្រលឹមឡើងបបរខាប់ចឹងហាស!

ក៖ បាទយាយ!

ខ៖ ចាស! បើនៅផ្ទះបបររាវពិបាកដែរបើចេញធ្វើការបបរខាប់គ្នាធ្វើការហត់ចឹងទៅ។

ក៖ រួចយើងហូបបបរជាមួយអីយាយ?

ខ៖ ចាស!

ក៖ គេអោយយើងហូបបបរជាមួយអី?

ខ៖ សំលម្ចូរទៅអាលែងស្អីដើមចេកទៅនិងប្រហុកបិងស្អីទៅចេះលេប។

ក៖ អូ៎!

ខ៖ ចេះតែឆ្ងាញ់ហើយ!

ក៖ រួចចឹងមិនឈឺយាយ?

ខ៖ ចាស!

ក៖ ចឹងមិនឈឺ?

ខ៖ ទេឈឺនិយាយរួមធម្មតាទេមិនសូវមានដែរ។

ក៖ ជំនាន់ណុងអត់សូវមានអ្នកឈឺដែរ?

ខ៖ ចាស!

ក៖ ចុះមានអ្នករាគរុសអ្នកអីអាសន្នរោគដែរតើយាយហេស?

ខ៖ អត់មានទេអត់មានទេ។

ក៖ អត់មានទេយាយហោស?

ខ៖ ចាស!

ក៖ រួចចុះអើចឹងយាយមានកំលាំងណាធ្វើការយាយបើសិនជាយាយហូបអត់ឆ្អែតចឹង?

ខ៖ មិនដឹងម៉េចទេនេះចេះតែទ្រាំទៅ។

ក៖ ចេះតែទៅៗ?

ខ៖ គា្នខ្លាចគេយកទៅវ៉ៃចោលណុងហើយស្រួលមិនស្រួលគេវ៉ៃចោលគេដឹកដាក់ឡានទៅមួយឡានមួយឡានទៅគេបកគេវ៉ៃអស់ទៅឃើញខោអាវមកវិញហើយខោអាវសុទ្ធតែឈាមយកមកចែកពួកយើងពួកអីចឹងដដែរហាស!

ក៖ អើ!

ខ៖ ខ្ញុំសង្ស័យតើចុមខោអាវដូចស្គាល់មនុស្សពាក់។

ក៖ ខោអាវនរណាគេទៅខោអាវតាហោស?

ខ៖ អត់ទេខោអាវគេអ្នកបកអាលែងនៅធ្វើការទាំងអស់គា្ននៅចំការ។

ក៖ អូ៎អ្នកធ្វើការក្បែរយើង?

ខ៖ អើ!

ក៖ ធ្វើការជាមួយគា្នហ្នឹងហី?

ខ៖ ធ្វើការជាមួយគ្នាគេមិនយកទៅថាខុសអីៗចឹងហាស!

ក៖ បាទយាយ!

ខ៖ ហ្នឹងហើយយកទៅ។

ក៖ ចឹងធម្មតាតែយើងធ្វើការជាមួយ..?

ខ៖ យើងស្គាល់ខោអាវ។

ក៖ ខ្លើយើងយើងដឹងហើយណេះយាយណេះ?

ខ៖ អើ!

ក៖ យាយស្គាល់ខោអាវស្គាល់អីណេះ?

ខ៖ ស្គាល់ខោអាវ។

ក៖ ដល់ពេលហើយគេយកទៅវ៉ៃចោលហើយគេយកខោអាវមកវិញ?

ខ៖ ហ្នឹងហើយហើយយើងមិនហ៊ានមាត់ទេណាស់ខ្លាចហាស!

ក៖ យើងគ្រាន់ដឹងទេណេះយាយណេះ?

ខ៖ ចាស! អង្គុយបើថាអង្គុយស្ទូងទៅទាំងអស់គា្នមកព្រោះឆ្ងាយៗពីគ្នាម៉េចហ៊ាននិយាយ។

ក៖ គេខ្លាចយើងផ្សំកុំនំគំនិតគ្នា?

ខ៖ ហ្នឹងហើយខ្លាចយើងនិយាយគា្នអីហើយអាឆ្លប់ណុងប៉ុនចៅខ្ញុំណុងតូចៗណុងណែហៅតាផាតហែងធ្វើការអោយដឹងនេះហែងប្រយ័ត្នចូលរូងក្ដាមហើយខ្ញុំក៏គ្មានដឹងថាថ្ងៃនិងខ្លាចគេយកទៅសំលាប់ចោលដែរណាស់ហើយចុះហែងក៏មិនចូលទៅហាសបើហែងចូលរួចចូលទៅគេបើគេចូលវាមិនរួចទេមនុស្សវាធំហាសបើហែងចង់ចូលៗទៅមិនថាមីងឯងទេអើមិនថាអញ់ប៉ុនហួសពេកហាសថាគេចឹងគ្មានខ្លាចងាប់ទេណាស់។

ក៖ អត់ដឹងផងហោសយាយ?

ខ៖ វាដឹងៗហើយប៉ុនចេះតែអត់វាមិនបាន។

ក៖ អូ៎!

ខ៖ ដូចអាវ៉ាឯងចឹងហាសបានធ្វើធំចឹងហាស!

ក៖ បាទយាយ!

ខ៖ គេអោយកាន់កាប់ចឹងហៅគា្នសុទ្ធតែមនុស្សចាស់ៗហៅសុទ្ធតែមីហ្ងែងខ្ញុំថាអើយងាប់ហើយខ្ញុំថាឯងអាវ៉ាបើហែងចូលរួចហែងចូលទៅគេចូលមិនរួចទេមនុស្សគេធំរូងក្ដាមហែងមើលប៉ុនណាប៉ុណ្ណឹងមិនបានប៉ុណ្ណឹងផង។

ក៖ តែលូកដៃ?

ខ៖ អើលូកចាប់ក្ដាមមិនបានផងអោយគា្នចូលរូងក្ដាមថាមែនថាអោយមីឯងទេថាអោយគេថាក៏ដោយវាពិបាកដែរអញ់អ្នកធ្វើការដូចគា្នមែនថាខ្លាចគេទៅប្ដឹងមេ។

ក៖ យើងអត់ដឹងណេះយាយណេះ?

ខ៖ អើវាដឹងវាដឹងហើយប៉ុនយើងចេះតែខ្លាចបើខ្ញុំប្រជាជនចាស់ចឹងហាស!

ក៖ បាទ!

ខ៖ ចេះតវ៉ាខ្លះទៅមិនខ្លាចទេ។

ក៖ តែប្រជាជនថ្មីទេណេះ?

ខ៖ ហ្នឹងហើយបើអ្នកភ្នំពេញនោះគេអាខ្លះអ្នកភ្នំពេញដូចមីផាតអីអ្នកភ្នំពេញគា្នអើយយ៉ាប់ណាស់កូនអើយម្ហឹកណុងហោស!

ក៖ អូ៎បាទយាយរួចចុះអើចឹងអើពេលយើងឈឺស្កាត់ម៉េចទៅយាយ?

ខ៖ ឈឺស្កាត់អីយើងគេមានថ្នាំអោយលេបតើ!

ក៖ គេមានថ្នាំយើងអោយលេបហោស?

ខ៖ ប៉ុន្តែយើងអោយលេបទៅសុំគេមកគេដើរចែកថ្នាំតាមផ្ទះដែរតើ!

ក៖ អូ៎!

ខ៖ ថ្នាំល្អៗដែរតើដូចយើងទិញរាល់ថ្ងៃចឹង។

ក៖ មែនថ្នាំអាចម៍ទន្សាយថ្នាំអីទេហោស?

ខ៖ អត់មានទេអាខ្លះចេះតែថាអើយថ្នាំអាចម៍ទន្សាយលេបមិនត្រូវកុំចេះតែស្មានមិនមែនទេ។

ក៖ គេមានទិញអាថ្នាំចឹងៗអោយយើងដែរហោស?

ខ៖ ចាស! មានថ្នាំដូចយើងចឹង។

ក៖ អូ៎!

ខ៖ ដើរចែករួចខ្ញុំគេចែកខ្ញុំថានាងហាសចែកអោយខ្ញុំហូបផងខ្ញុំអត់ស្រួលខ្លួនទេលេងមួយកំប៉ង់អាលែងលេងថែមអោយប៉ុណ្ណឹងមិនតិចអីណាថ្នាំសុទ្ធតែល្អថ្នាំត្រជាក់ថ្នាំអីហ្នឹងហាស!

ក៖ បាទយាយ!

ខ៖ ថ្នាំឈឺក្បាលអីហ្នឹងចេះចែកអោយ។

ក៖ ហូបទៅត្រូវទៅណេះយាយ?

ខ៖ ចាស! មានអីធម្មតា។

ក៖ អូ៎រួចចុះអ្នកព្យួរសារ៉ូមព្យួរអីយាយ?

ខ៖ អត់មានសារ៉ូមព្យួរទេ។

ក៖ អត់មានទេហោស?

ខ៖ ប៉ុនចេះមានពេទ្យដែរដូចកូនខ្ញុំមីបងនិងវាទៅនិងគេព្យួរសារ៉ូមអោយដែរតើមានពេទ្យគេមានពេទ្យដើរតាមផ្ទះក៏មានដែរ។

ក៖ សារ៉ូមយើងដូចឥឡូវហ្នឹងហេស?

ខ៖ ហ្នឹងហើយដូចតែគា្នចឹង។

ក៖ ចុះខ្ញុំលឺចាស់ៗគេពីមុនថាថ្នាំអាចម៍ទន្សាយគេព្យួរសារ៉ូមយកទឹកដូងម៉េចហោសយកព្យួរសារ៉ូម?

ខ៖ អើកុំទៅជឿហោសខ្ញុំមិនជឿទេខ្ញុំធ្លាប់ដេកពេទ្យអស់ហើយកូនខ្ញុំអាមួយថានៅអ៊ីនោះគា្នទៅដេកពេទ្យដូចរលាកជើងគេដាក់ថ្នាំដាក់អីអោយលេបធម្មតាអោយយើងចឹងកូនខ្ញុំមីបងអីទៅដេកពេទ្យវាគ្រុនក្ដៅគ្រុនអីគេថាអើពោតគេមិនអោយហូបទេគ្មានទេខ្ញុំដើរសុំពោតគេកាលណុងដើរសុំបានដាក់ស្ងោរយកផ្ញើរកូនថាស៊ីមិនអោយដឹងហាសណាស់។

ក៖ បាតយាយប៉ុន្តែកាលណុងយាយធ្វើការអីគេយាយ?

ខ៖ ចាស!

ក៖ កាលប៉ុលពតណុង?

ខ៖ ខ្ញុំថ្វើការខាងស្ទូងដកទៅជួនកាលខ្ញុំនៅចំការទៅចំរះទៅណាស់។

ក៖ អត់មានរែកដីអីណាយាយហេស?

ខ៖ រែកដីចុះមកវិញហើយចុះចំការដូចខែប្រាំងអីនិងគេហើយកាលណុងគេអោយពេលណុងរែកដីទៅរួចស្ទូងដកខ្ញុំខ្លាចឈ្លើងពេកគេចាប់ខ្ញុំទៅចំការទៅចឹង។

ក៖ អូ៎ចឹងមានន័យថាអើបីឆ្នាំជាងយាយនៅណុងរហូត?

ខ៖ បីឆ្នាំគត់បបរបីឆ្នាំមែនថាបបររហូតទេណាស់អើដប់ថ្ងៃបាយម្ដងគេធ្វើនុំបាញ់ចានឿកទៅវេចអន្សមពេញគេទៅរួចស្រុកណុងសំបូរដំណើបហាសណាស់។

ក៖ បាទយាយ!

ខ៖ ចាស! កំពង់ធំសំបូរណាស់។

ក៖ អូ៎យាយនៅខាងកំពង់ធំហោស?

ខ៖ ចាស!

ក៖ តែស្រុកអីគេយាយ?

ខ៖ នៅស្អីទេ..។

ក៖ ព្រែកពោធ៍ហេស?

ខ៖ មែនព្រែកពោធ៍ទេ។

ក៖ ព្រែកពោធ៍កន្លែងនៅផ្សេងណេះយាយណេះ?

ខ៖ ចាស!

ក៖ ចឹងមានន័យថាពេលយាយផ្លាស់ពីព្រែកពោធ៍យើងទៅនៅកំពង់ធំ?

ខ៖ ខ្ញុំទៅកំពង់ធំទៀតខ្ញុំហោស!

ក៖ អូ៎ប៉ុន្តែការងារណាពិបាកជាងយាយនៅព្រែកពោធ៍ឬមួយនៅកំពង់ធំពិបាកជាង?

ខ៖ ចាស!

ក៖ ការងារ..?

ខ៖ មានព្រែកពោធ៍មិនដែរនៅទេ។

ក៖ រួចចុះយាយនៅណាមិញយាយថា..?

ខ៖ នៅអ៊ីភ្លេចឈ្មោះហើយទៅពីកំពង់ធំទៅពីនេះទៀត។

ក៖ រួចចុះអើយាយគិតថាអើយាយធ្វើការជាមួយតាឬក៏អត់នៅក្បែរគា្នទេពេលណុងយាយ?

ខ៖ នៅជាមួយគា្ន។

ក៖ នៅជាមួយគា្នយាយហោស?

ខ៖ ចាស! ប៉ុនគេដេកដោយខ្លួន។

ក៖ អូ៎!

ខ៖ ខ្ញុំថាខ្ញុំស្រីៗនេះផ្សេងទៅគេប្រុសៗនោះផ្សេងទៅចឹងហាស!

ក៖ អូ៎គេប្ដីប្រពន្ធចឹងគេអត់អោយដេកជាមួយគា្នផងហោស?

ខ៖ អត់ទេពេលសំរាកម្ដងៗទៅផ្ទះទៅចឹង។

ក៖ អូ៎រួចចុះកូនចៅយាយពេលណុងបានប៉ុន្មានហើយបានប៉ុន្មាននាក់ហើយ?

ខ៖ បីនាក់។

ក៖ បីនាក់ហោស?

ខ៖ ចាស! ជំនាន់អាពតបានបីនាក់។

ក៖ ប៉ុន្តែនៅកុមារៗតើយាយហេសកូនចៅយាយ?

ខ៖ ធំៗហើយអាមួយថាងាប់ទៅណុងអានៅទៅថៃងាប់ណុងវាទៅថៃ។

ក៖ បាទយាយ!

ខ៖ អាងាប់ណុងកូនបីនាក់ដែរ។

ក៖ រួចពេលណុងគេអោយនៅឆ្ងាយពីកូនឬនៅក្បែរកូនយាយ?

ខ៖ ឆ្ងាយៗពីគ្នាវាខាងកុមារចឹងដូចកូនខ្ញុំមីស្រីមីបងខាងកុមារចល័តពួកចល័តតែវាទៅចល័តវាទៅ។

ក៖ អូ៎!

ខ៖ រួចខ្ញុំនៅដោយខ្ញុំចាស់ផ្សេងចឹងទៅ។

ក៖ អូ៎ចឹងពិបាកហាសណេះយាយណេះ?

ខ៖ ចាស!

ក៖ អូ៎!

ខ៖ ពិបាកដែរគេជួនកាលពួកចល័តណុងគេធ្វើខាងចល័តណុងស្រែដែរគេធ្វើខាងស្ទូងផ្សេងទៅ។

ក៖ បាទយាយ!

ខ៖ គេច្រូតច្រូតខាងផ្សេងទៅយើងចាស់ៗនិងផ្សេងនៅផ្សេងទៅណាស់។

ក៖ បាទយាយបាទ!

ខ៖ ចាស!

ក៖ រួចចុះអើចឹងម៉ោងការងារយើងម៉េចទៅយាយ?

ខ៖ ចាស!

ក៖ ម៉ោងការងារយើង?

ខ៖ ម៉ោងការងារយើងធ្វើម៉ោងដប់មួយឡើងទៅ។

ក៖ ម៉ោងប្រាំពីរដប់ម៉ោងដប់មួយទៅ?

ខ៖ ហ្នឹងហើយ!

ក៖ រួចថ្ងៃយើងសំរាកប៉ុន្មានម៉ោងទៅបានគេឈប់អោយធ្វើការ?

ខ៖ ម៉ោងមួយចុះធ្វើវិញទៅ។

ក៖ ចុះធ្វើវិញទៅ?

ខ៖ ចាស!

ក៖ រួចចុះអើគេអោយយើងបាយបាយជុំគា្នទៅ?

ខ៖ វាជុំគា្ន។

ក៖ ដល់ម៉ោងគេគោះជួងអោយយើងហៅយើងទៅ?

ខ៖ អើ!

ក៖ បាយទៅ?

ខ៖ គោះជួងហៅទៅជុំគ្នា។

ក៖ នរណាឃ្លានមិនឃ្លានអត់ទៅរួចទៅអើម៉ោងប៉ុន្មានចប់យាយម៉ោងប្រាំ?

ខ៖ ម៉ោងប្រាំជំនាន់អាពតធ្វើត្រឹមម៉ោងប្រាំទេ។

ក៖ រួចទៅមានធ្វើពេលយប់អីទៀតអត់យាយ?

ខ៖ អត់ទេ។

ក៖ ពេលយប់យើងសំរាកហាសណេះយាយ?
ខ៖ ពេលយប់គេដេកហើយ!

ក៖ រួចចុះអើយើងពេលនិងយើងមានធ្វើអីផ្សេងពីហ្នឹងទៀតអត់យាយ?

ខ៖ អត់មានធ្វើអីទេ។

ក៖ រួចចុះអើម្ហូបអាហារបើសិនយើងអត់មានចឹងយើងមានទៅជីកដំឡូងជីកក្ដួចអីអត់?

ខ៖ ណោះធ្វើអីណាបានលោកអើយអោយនេះទៅគ្រាន់តែកូនចៅខ្ញុំទៅចាប់ស្អីអាកូនចង្រិតកូនកង្កែបយកទៅដុតដាក់នេះហោសអាវាមកយកអស់។

ក៖ វាយកទៅហោស?

ខ៖ វាយកទៅស៊ីខ្លួនវាទៅយកអាវាយំពព្រិចទៅកូនចៅខ្ញុំហ្នឹងហាស!

ក៖ បាទយាយ!

ខ៖ ចាស! អូ៎ម្ហឹកណុងពិបាកហាសកូនចៅខ្ញុំតែអត់ហើយគេយកគា្នស៊ីបបរជាមួយអំបិលម៉េចរាល់ថ្ងៃណាស់រាល់ថ្ងៃវា។

ក៖ អូ៎ជំនាន់ណុងគេមានអំបិលអោយយើងហូបដែរយាយហោស?

ខ៖ មានដាក់តិចៗ។

ក៖ អូ៎លឺថាកន្លែងខ្លះអត់មានទេណេះយាយណេះ?

ខ៖ អើមិនដែរគ្មានហើមអស់ហើយមនុស្សហោសកុំទៅជឿហោសនៅតែមានចុះយើងស្លបានអីប៉ង់អំបិលដែរ។

ក៖ បាទយាយ!

ខ៖ រួចប៉ង់ប្រហុកប៉ង់អីប៉ុន្តែវាគ្មានត្រីមានតែប្រហុកណុងទៅ។

ក៖ អូ៎!

ខ៖ ដាក់តែពីរកន្ទុយសំលមួយខ្ទះត្នោតហើយ!

ក៖ ងាប់អើស?

ខ៖ ប៉ុនត្រីប្រហុកយកមកហែងទាំងកន្ទុយៗមិនដែរអោយយើងស៊ីទេវាស៊ីតែគា្នវាហើយកងចល័តមេវាណុងស៊ី។

ក៖ យើងប៉ង់តែពីរបីកន្ទុយទៅ..?

ខ៖ ហ្នឹងហើយហូបទៅ!

ក៖ ហូបតែបន្លែហាសណេះយាយណេះ?

ខ៖ អើហើយកាលណុងមានប៊ីចេងមានអីណាប៉ង់តែអំបិលអូយលោកអើយលោកប៉ុន្តែយើងខ្លាចយកទៅវ៉ៃចោលហាសចេះតែទ្រាំទៅ។

ក៖ បាទយាយ!

ខ៖ បានបែកហ្នឹងបានសប្បាយទៅ។

ក៖ អូ៎!

ខ៖ ក្រាន់តែម៉ាបែកហ្នឹងហាសគ្រាន់តែខ្ញុំជ្រូកអាជ្រូកគេចិញ្ចឹមរួមហោស!

ក៖ បាទយាយ!

ខ៖ គេចាប់ទៅធ្វើចែកគា្នខ្ញុំយកតែបីគីឡូរែកមកស្រុកវិញលេងដាក់អានេះមកដាក់ក្រឡដាក់អីឆ្នាំងអីមកហើយរែកតាមផ្លូវខ្មោចតាខ្ញុំថាហូបបណ្ដើរអីបណ្ដើរនៅតែធ្ងន់ទៅៗ។

ក៖ អើចុះអើពេលដែរយាយបែកនិងយាយនៅណាបែកនៅកំពង់ធំហើយណេះយាយណេះ?

ខ៖ ខ្ញុំនៅអណ្ដូងពោធ៍។

ក៖ អណ្ដូងពោធ៍ហាសណេះយាយណេះ?

ខ៖ ចាស! ណុងហើយនៅអណ្ដូងពោធ៍។

ក៖ រួចចុះម៉េចបានយាយដឹងថាបែកទៅយាយពួកវៀតណាមគេមកប្រាប់យើងឬមួយក៏..?

ខ៖ កូនខ្ញុំមីបងណុងកាលនេះណោះខ្ញុំនៅចំការក្នុងឆ្ងាយហាសណាស់។

ក៖ បាទយាយ!

ខ៖ ចាស! ដល់នេះទៅគេថាម៉ែអើយគេបែកនេះគេទៅស្រុកអស់ហើយរួចខ្ញុំអើនិយាយពីអរថាបាយគេដាំចោលមួយខ្ទះត្នោតអាវ៉ាឯងចោលគា្មននរណាគេយកស៊ីទេទុកចោលបាននាំគា្នមកស្រុកវិញមកកិនស្រូវស្អីស្រូវស្រាប់នោះនាំគា្នកិននាំគា្នបុកអង្ករបុកអីដាក់ក្រដាសដូចមានកិនហើយបុកហែងរែងហែងដាក់អ៊ំស្អាតយកមកច្រកតែដប់គីឡូសោះហើយខ្ញុំស្រូវខ្ញុំខ្ញុំថាអើទុកអោយបានច្រើនទុកគ្រាន់ស៊ីមានអីចោលទាំងហើយជាប់ចង់មួយតោនហើយ!

ក៖ អើ!

ខ៖ អោយតែបានមកស្រែនៅនៅទៅ។

ក៖ រួចចុះអាពេលខ្ញុំមកនិងយើងដើរមកយាយហេសអត់មានអីជិះណាហី?

ខ៖ ដើរ។

ក៖ ប៉ុន្មានថ្ងៃយើងមកដល់ស្រុកវិញយាយ?

ខ៖ បីថ្ងៃបួនថ្ងៃខ្ញុំមកដល់ណុង។

ក៖ ដើរជាមួយតាជាមួយចឹងទៅ?

ខ៖ ចាស! មកទាំងអស់គា្ន។

ក៖ អូ៎ប៉ុន្តែមែនយើងដើរមួយគ្រួសារយើងយើងដើរមនុស្សច្រើនយាយហេស?

ខ៖ គេច្រើនហាសណាស់មែនតែយើងណាបើថាអើត្រូវកន្លែងយប់ដេកទីណាទៅដាក់ណុងដេកណុងទៅ។

ក៖ ប៉ុន្តែយើងវេចបាយវេចអង្ករតាមរៀងខ្លួនមកហាសណេះយាយណេះ?

ខ៖ អត់ទេឆ្នាំងមកម៉ងឆ្នាំងរែកអង្កររែកអីមក។

ក៖ យើងហូបជុំគា្នទៅ?

ខ៖ មកដល់អត់ទេគេហូបខ្លួនគេយើងហូបខ្លួនយើង។

ក៖ ប៉ុន្តែមានអ្នកស្លាប់មានអីមកចាស់ៗហូរហែដែរតើហីយាយ?

ខ៖ អត់ទេអត់មានទេអត់មានតែម៉ង។

ក៖ ពេលដើរមកនិងអត់មានអ្នកស្លាប់ទេហោស?

ខ៖ ចាស! អត់មានទេចឹងបានថាវាត្រូវតែសុខសប្បាយចឹងម៉ង។

ក៖ អូ៎!

ខ៖ សម័យឥឡូវវាច្រើនងាប់អីណាណីហោស!

ក៖ បាទយាយបាទ!

ខ៖ ពីដើមដើរបែកហើយគា្មនទេគ្មានងាប់ទេ។

ក៖ អូ៎!

ខ៖ រួចខ្មោចតាខ្ញុំអោយតែឃើញឡានយួនចឹងលើកតែដៃក្រម៉ាបក់ហោសទៅហើយអាយើងចេះសំពះយើងចឹង។

ក៖ រួចយួនគេមានចែកអង្ករចែកអីអោយយើងអត់ពេលណុង?

ខ៖ អត់ផងចុះបើអង្ករយើងមានយើងទៅយកស្អីទៀត។

ក៖ អូ៎យើងមានច្រើនហើយហោសយាយ?

ខ៖ ចាស!

ក៖ កាលណុងយើងដើរមកណាយាយដើរមកខ្ញូងមហាសៀកហ្នឹងហេសឬមួយក៏ដើរមកជីហែ?

ខ៖ ខ្ញុំមកខ្ញូងមហាសៀកនិងខ្ញុំដើរពីអ៊ីកំពង់នេះមកមកដល់ហ្នឹងនៅស្រុកស្រុកខ្ញុំនៅបានមួយឆ្នាំបានមួយឆ្នាំអើគេកាលណុងនៅជំនាន់ណុងត្បាលខ្ញុំនៅខ្ញុំលក់ត្បាលអោយគេបានស្រូវមួយថាំងខ្ញុំកិនអង្ករមកនៅស្រុកវិញ។

ក៖ អូ៎!

ខ៖ ចឹងមកនៅហ្នឹង!

ក៖ អូ៎!

ខ៖ បានគេចែកដីចែកអីអោយហោសឪពុកមាខ្ញុំគាត់ចាប់ដីនៅកៅស៊ូកាលណុងនៅ..។

ក៖ បាទយាយរួចចុះអើយាយដូចជាពេលដាច់ប៉ុលពតថ្មីៗយើងធ្វើការយើងធ្វើស្រែរួមហីយាយហេសយើងធ្វើស្រែរួមជាមួយអ្នកភូមិយើងទៀតហេសឬមួយក៏គេចែកស្រែអោយយើង?

ខ៖ គ្មានទេពីណាចែក។

ក៖ អត់មានគេចែកស្រែអោយយើងណាហី?
ខ៖ ចាស! គេយកស្រែគេស្រវ៉ាយកស្រែគេវិញអស់ហើយដែរអោយយើងហោស!

ក៖ ចុះអាស្រែរបស់យើង?

ខ៖ យើងអត់មានស្រែហ្នឹងគេផង។

ក៖ អូ៎!

ខ៖ បានអីចែកអត់មានទេ។

ក៖ អើដោយសារតែជំនាន់ប៉ុលពតហ្នឹងសូម្បីតែយើងទុកចោលយើងចង់ទៅរើសផ្ទះណាក៏បានដែរហីយាយហេស?

ខ៖ ទៅរើសផ្ទះណាក៏បានដែរបើកំពង់ចាមកាលបែកដំបូងខ្ញុំអត់ហ៊ានបាក់ស្បាតបាក់ស្បាតខ្លាចយើងគេយកទៅវ៉ៃចោល។

ក៖ ខ្លាចគេយកទៅម្ដងទៀតហេស?

ខ៖ អើចឹងហាសបានខ្ញុំអត់ហ៊ានទេ។

ក៖ ម្នាក់ៗគេខ្លាចគ្រប់គ្នាទេណេះយាយណេះ?

ខ៖ ហ្នឹងហើយអ្នកស្រុកគេចេះតែរុសយកហាសគេអ្នកស្រុកៗណុងហោស!

ក៖ បាទយាយ!

ខ៖ រួចអ្នកស្រុកខ្ញុំនៅខ្ញូងមហាសៀកនិងគេរុសហែងពេញទឹកពេញដីខ្ញុំមិនហ៊ានទេ។

ក៖​ អូ៎គេខ្លាចហោស?

ខ៖ ចាស! សុខចិត្តដើរកាប់ឬស្សីយកមកធ្វើផ្ទះធ្វើអីទៅរោងនៅទៅខ្ញុំនៅមាត់ទន្លេនៅដីជីតាខ្ញុំណុង។

ក៖ រួចចុះយាយអើពេលដែរបែកប៉ុលពតដំបូងៗយើងមានការលំបាកអីទៅយាយ?

ខ៖ ចាស!

ក៖ ពេលណុងលំបាកហាសណេះយាយណេះពេលហ្នឹងយើងអត់ស៊ីអត់ឃ្លានទៀតហើយណេះ?

ខ៖ ណុងហើយអាណុងកាលណុងគេថាមាស។

ក មាសថោកលុយថ្លៃ?

ខ៖ មាសថោកលុយថ្លៃប៉ុន្តែយើងរកវាមិនបាន។

ក៖ យើងពិបាកហេស?

ខ៖ ចាស!

ក៖ ពេលហ្នឹងយើងរកស៊ីអីទៅយាយ?

ខ៖ ដូចខ្មោចតាខ្ញុំគាត់ជួញអាលែងថ្នាំយកទៅដូរណែក្រម៉ាដូរយួរអស់ឆ្នាំងរលីងនៅសល់ឆ្នាំងមួយថាឈប់រកស៊ីឥឡូវ។

ក៖ អើម៉េចចឹងយាយ?

ខ៖ ចាស! ខ្ញុំថាចេះតែទៅៗរួចអង្ករឆ្លងទូកផងអីផងហោស!

ក៖ បាទយាយ!

ខ៖ ចាស! មិនងាយទេរកស៊ីម៉ែខ្ញុំយ៉ាប់ដែរ។

ក៖ អូ៎!

ខ៖ រួចខ្ញុំពោះធំអាមួយថាទៅព្រះវិហារណុង។

ក៖ បាទយាយកូនទីបួនហើយណេះយាយណេះ?

ខ៖ ហ្នឹងហើយ!

ក៖ អូ៎រួចទៅអើចឹងបើយើងរកស៊ីពិបាកចុះគេអ្នកផ្សេងៗគេពិបាករកស៊ីដែរណេះយាយណេះ?

ខ៖ ហ្នឹងហើយដូចតែគា្នហ្នឹង!

ក៖ ចេះតែទ្រាំរស់ទៅ?

ខ៖ ចាស! អាខ្លះគេទៅម៉ែឪគេមានហាសណាស់។

ក៖ បាទយាយ!

ខ៖ ចាស!

ក៖ ប៉ុន្តែអើយាយលឺថាពេលដាច់ប៉ុលពតថ្មីៗគេដូរស្រូវដូរអង្ករអីដែរយាយហេស?

ខ៖ គេដូរតើកាលណុងជំនាន់យើងចាយអង្ករ។

ក៖ គេអត់ទាន់ចាយលុយទេណេះយាយណេះ?

ខ៖ ហ្នឹងនៅទេចាយអង្ករដូចកំពង់ចាមអីហ្នឹង!

ក៖ ដល់ពេលយើងលក់អីៗទៅយើងលក់ដូរយកអង្ករយកស្រូវអីទៅ?

ខ៖ ចាស!យកអង្ករអីមកយើងយកស្រូវមកគ្មានស្អីកិនដែរ។

ក៖ អូ៎បាទយាយ!

ខ៖ ជំនាន់ណុងជំនាន់បុកដៃណុង។

ក៖ បាទយាយបាទរួចចុះពេលណាដែរយើងចាប់ផ្ដើមមានអារម្មណ៍ថាយើងរៀងធូររៀងសប្បាយតិចយាយ?

ខ៖ មកនៅខ្ញុំទាល់មកនៅស្រុកមួយឆ្នាំបានមកនៅនេះវិញបានមួយឆ្នាំនេះបានធូរបានចេះដាំចេកដាំអីបានទៅអីកាប់ចៀនលក់ទៅណាស់។

ក៖ អូ៎!

ខ៖ ចាស!

ក៖ លក់ចេកចៀនលក់អីទៅណេះយាយណេះ?

ខ៖ ហ្នឹងហើយអំពៅលក់អីអោយកូនប្រុសខ្ញុំទៅទិញពីនេះមកយកមកកាប់លក់កាប់អីចឹងទៅ។

ក៖ បាទយាយបាទ!

ខ៖ បើយើងមិនផ្លាស់ប្ដូរចឹងយើងបានលុយណាទិញអង្ករ។

ក៖ អូ៎ពេលយើងនៅរៀង..?

ខ៖ ពេលណុងចាយលុយហាសណាស់។

ក៖ បាទយាយ!

ខ៖ ចាស!

ក៖ ពេលណុងឆ្នាំណាយាយឆ្នាំប៉ែត្រជាងនៅឡើយតើយាយណេះ?

ខ៖ ចាស!

ក៖ អត់ទាន់ចូលកៅណាហី?

ខ៖ នៅទេ។

ក៖ រួចចុះអាជំនាន់គេហៅជំនាន់អើអីគេឧន្តាក់ហោសយាយ?

ខ៖ ឧន្តាក់។

ក៖ គេបោះឆ្នោតហោស?

ខ៖ បោះឆ្នោតទេអាហ្នឹងទីហេ៎ជំនាន់ឧន្តាក់។

ក៖ ឧន្តាក់កៅបីណេះយាយណេះ?

ខ៖ ចាស! ត្រូវហើយកៅបីខ្ញុំមកនៅណេះ។

ក៖ ប៉ុន្តែពេលណុងយើងធូរហើយណេះយាយណេះ?

ខ៖ ធូរ។

ក៖ យើងមានកូនមានចៅច្រើនជួយការងារយើងផង?

ខ៖ ហ្នឹងហើយ!

ក៖ ហើយយើងមានមុខរបរផងតាផង?

ខ៖ មានរកស៊ីអីបានអីណា។

ក៖ ប៉ុន្តែជំនាន់ឧន្តាក់ហ្នឹងតាស្លាប់នៅយាយ?

ខ៖ នៅតើ!

ក៖ នៅទេហោស?

ខ៖ តាខ្ញុំទើបខូចស្មើយើងបែកចែកស៊ីដល់ពេលណុងគាត់ឈឺធ្ងន់។

ក៖ អូ៎ចឹងហោសយាយ?

ខ៖ គាត់មកនៅណុងគាត់ថាងាប់ជាអោយឃើញមុខកូនចៅគាត់មកឃើញកូនចៅគាត់ងាប់ហើយគា្នឯងអើយខ្ញុំនៅសៀមរាបស្រួលហូបហោស!

ក៖ បាទយាយបាទ!

ខ៖ ទិញសាច់ជ្រូកខ្ញុំទិញអីទិញអស់តែពីរពាន់ហូបពីរបីថ្ងៃមិនអស់ផង។

ក៖ អូ៎ចឹងហោសយាយ?

ខ៖ ចាស!

ក៖ រួចចុះយាយគិតថាពេលណាដែរយើងចាប់ផ្ដើមសប្បាយខ្លាំងយាយ?

ខ៖ អើ!

ក៖ សប្បាយខ្លាំងពេលដែរយើងផ្លាស់មកនៅហ្នឹងណេះ?

ខ៖ ចាស! យើងបែកនិងសប្បាយខ្លាំងហើយវាអស់មានទុកអីទៀតតែយើងចាយអង្ករចាយលុយសប្បាយហើយ!

ក៖ អូ៎បាទយាយបាទ!

ខ៖ ហេ៎ធ្លាប់ពីដើមមកវាពិបាកដល់មកបានធ្វើពេទ្យធ្វើអីចឹងវាមិនស្រួលចាយលុយ។

ក៖ បាទយាយ!

ខ៖ អាហ្នឹងចឹងហើយ!

ក៖ ធូរវិញហើយណេះ?

ខ៖ អើហ្នឹងហើយ!

ក៖ បាទយាយ!

ខ៖ តំរិះរៀនអោយចេះវិជ្ជាហើយបានហើយ!

ក៖ បាទ! រួចចុះយាយគិតថាអើយាយការនៅរៀនយាយធ្លាប់មានគោលបំណងហាសកាលនៅរៀនហាសយាយ?

ខ៖ ចាស!

ក៖ ធ្លាប់មានគោលបំណងថាធំឡើងយាយចង់ធ្វើអីមួយអត់យាយ?

ខ៖ អត់ទេ។

ក៖ ធ្វើពេទ្យធ្វើប៉ូលីសធ្វើទាហ៊ានអីហាស?

ខ៖ អត់មានប្រាថ្នាផង។

ក៖ យាយអត់ដែរគិតទេណេះយាយណេះ?

ខ៖ ចាស! អត់ដែរគិតទេ។

ក៖ ម៉េចចឹងយាយ?

ខ៖ ទេខ្ញុំនៅរៀនបានខ្ញុំឈប់បានរៀនប៉ុន្មានឆ្នាំទេខ្ញុំមានប្ដី។

ក៖ អូ៎បាទយាយបាទចុះយាយខ្ញុំមានសំនួរចុងក្រោយមួយយាយបើសិនជាចង់អោយយាយផ្ដែផ្ដាំទៅកូនចៅជំនាន់ក្រោយៗហាសយាយមានពាក្យពេចន៍អីដែរចង់ផ្ដែផ្ដាំទៅពួកគាត់អត់យាយ?

ខ៖ ចាស!

ក៖ បើចៅមានសំនួរចុងក្រោយមួយចង់អោយយាយផ្ដែផ្ដាំទៅកូនចៅជំនាន់ក្រោយៗរបស់យាយដូចជាចៅៗហាសយាយមានពាក្យពេចន៍អីដែរចង់ផ្ដាំផ្ញើរទៅពួកគាត់អោយពួកគាត់ខំប្រឹងរៀនដើម្បីមានអនាគត់ល្អអីចឹងហាស?

ខ៖ ចាស! ប្រាប់ចៅខ្ញុំរាល់ថ្ងៃដែរតែវាធ្វើអោយខំរៀនទេមែនចេះអញ់ទេហ្ងែងរៀនខ្លួនឯងចេះខ្លួនឯងរៀនទៅចេះទៅដោយសារឥឡូវគេចង់ធ្វើការអីយើងជ្រើសរើសទៅបានការងារវាស្រួល។

ក៖ យាយទូន្មានពួកគាត់ដែរណេះយាយណេះ?

ខ៖ ចាស! ហើយបើដូចចៅខ្ញុំរាល់ថ្ងៃមីស្រីមួយលក់ឥវ៉ាន់ហ្នឹងវាពីដើមវារៀនដែរណាស់តែដល់ធំហើយលែងរៀនហើយខ្មាស់គេ។

ក៖ អូ៎បាទយាយបាទ!

ខ៖ ចាស!

ក៖ រួចចុះយាយដែរទូន្មានចៅៗថាអោយធ្វើអំពើល្អដែរក្នុងសង្គមអីចឹងកុំអោយធ្វើអំពើអត់ល្អដូចជក់គ្រឿងញៀនជក់អីយើងតែងតែអើប្រដៅពួកគាត់ដែរយាយណេះ?

ខ៖ ខ្ញុំថាមែនតែខ្ញុំនិយាយតែកូនចៅខ្ញុំទេខ្ញុំនិយាយអាកូនប្រសារខ្ញុំរាល់ថ្ងៃខ្ញុំនិយាយរួចខ្ញុំកុហកវាថាហែងគេមកតាមដានថាចឹងហាស!

ក៖ បាទយាយបាទ!

ខ៖ ចាប់មកអីដឹងកន្លែងជក់ដឹកកន្លែងអីចេះតែកុហកវាមែនថាយើងមិនឃើញគេមកចេះតែថាទេណាស់។

ក៖ បាទយាយ!

ខ៖ បើឃើញវាជក់មែនយើងចេះតែខ្លាចជាប់គុកវាយើងពិបាកដដែរណុង។

ក៖ អូ៎ចឹងមានន័យថាពួកគាត់ជក់ដែរហោសយាយ?

ខ៖ ចាស!

ក៖ ពួកគាត់កូនចៅយាយជក់ដែរ?

ខ៖ ចាស!កូនប្រសារទេមែនកូនខ្ញុំទេ។

ក៖ អូ៎បាទយាយបាទប៉ុន្តែយើងចេះតែព្រានប្រដៅពួកគាត់រាល់ថ្ងៃៗទៅណេះយាយណេះ?

ខ៖ ចាស! ណុងហើយ!

ក៖ អូ៎រួចចុះយាយមានធ្លាប់គិតថាចង់អោយកូនចៅធ្វើអីដែរយាយធ្លាប់គិតថាយាយចង់ធ្វើប៉ុន្តែយាយធ្វើអត់បានចង់អោយចៅៗធ្វើតាមចឹងហាសណាស់?

ខ៖ ហ្នឹងហើយ! អើគេមិនធ្វើតាមយើងទេសម័យឥឡូវហោស!

ក៖ ចឹងយាយហោស?

ខ៖ ហ្នឹងហើយយើងគ្រាន់និយាយប្រដៅល្អគេមិនចង់ល្អជាមួយយើង។

ក៖ អូ៎បាទយាយបាទ!

ខ៖ ចាស!

ក៖ ចឹងយាយមានពាក្យពេចន៍អីដែរចង់ផ្ដាំផ្ញើរផ្សេងពីហ្នឹងទៀតអត់យាយ?

ខ៖ គ្មានទេអស់ហើយ!

ក៖ អស់ហើយណេះយាយណេះ?

ខ៖ ចាស!

ក៖ ចឹងចុងក្រោយខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយ?

ខ៖ ចាស!

ក៖ ចឹងអើខ្ញុំនិងដាកើការសម្ភាសទាំងអស់និងទៅក្នុងវេបសាយសាលាដើម្បីតំកល់ទុកអោយកូនចៅៗរបស់យាយអោយបានស្គាល់នឹងបានដឹងពីប្រវត្តិរបស់យាយហើយហ្នឹងអ្វីដែរយាយរៀបរាប់ពីជំនាន់ប៉ុលពតលុនណុលអោយពួកគាត់បានស្គាល់បានដឹងចឹងហាសយាយ?

ខ៖ ចាស!

ក៖ ចឹងចុងក្រោយខ្ញុំសុំការអនុញ្ញាតិពីយាយដាក់ការសម្ភាសទាំងអស់និងទៅក្នុងវេបសាយរបស់សាលាដើម្បីតំកល់ទុកអោយពួកគាត់បានទេយាយ?

ខ៖ ចាស!

ក៖ ចឹងអត់អីទេណេះយាយណេះ?

ខ៖ ហ្នឹងហើយ!

ក៖ បាទចឹងចុងក្រោយខ្ញុំអរគុណច្រលនណាស់យាយណាស់។

ខ៖ ខ្ញុំគេសម្ភាសមកសុទ្ធតែសម្ភាសលើនិងថាខ្ញុំហ្នឹងមានណាហើយខ្ញុំមានស្អីមានតែនៅលើនិងបងប្អូនគេជូនលុយជូនកាក់ចឹងហាសគ្រាន់ទិញអង្ករហូបទៅទិញម្ហូបអីចឹងហាសបើគេមិនឡើងហាស!

ក៖ អូ៎ចឹងហោសយាយហោស?

ខ៖ ចាស! រាល់ថ្ងៃនិងរួចជួនកាលគេបង្ហោះទៅគ្មានបានឃើញខ្មោចសេះអីទេ។

ក៖ អូ៎បាទយាយបាទ!

ខ៖ ទាំងដឹងថាខ្ញុំអត់ហើយហើយគេថាគេបង្ហោះទៅណាស់។

ក៖ បាទយាយ។